bombman/thwiki-2026-super-clean-2k huggingface dataset:
ศรีบรรพต เป็นอำเภอหนึ่งของจังหวัดพัทลุง Pu Khao Ya National |อุทยานแห่งชาติเขาปู่-เขาย่า เป็นอุทยานแห่งชาติที่ตั้งอยู่ในภาคใต้ของประเทศไทย ได้รับการจัดตั้งให้เป็นอุทยานแห่งชาติเมื่อ พ.ศ. 2525 ในท้องที่อำเภอศรีบรรพต ที่ตั้งและอาณาเขต อำเภอศรีบรรพตตั้งอยู่ทางทิศตะวันตกเฉียงเหนือของจังหวัด มีอาณาเขตติดต่อกับอำเภอข้างเคียง ดังนี้ ทิศเหนือ ติดต่อกับอำเภอป่าพะยอม ทิศตะวันออก ติดต่อกับอำเภอควนขนุน ทิศใต้ ติดต่อกับอำเภอศรีนครินทร์ ทิศตะวันตก ติดต่อกับอำเภอนาโยง อำเภอเมืองตรัง และอำเภอห้วยยอด (จังหวัดตรัง) ประวัติ ท้องที่อำเภอศรีบรรพตเดิมเป็นส่วนหนึ่งของตำบลนาขยาด ตำบลชะมวง และตำบลเขาปู่ อำเภอควนขนุน ในวันที่ 29 กรกฎาคม พ.ศ. 2490 ทางราชการได้แยกท้องที่หมู่ 20, 22-24 (ในขณะนั้น) ของตำบลชะมวง กับหมู่ 3 ตำบลเขาปู่ ไปจัดตั้งเป็น 'ตำบลเขาย่า' และแยกท้องที่หมู่ 9-13, 18 (ในขณะนั้น) ของตำบลนาขยาด ไปจัดตั้งเป็น 'ตำบลตะแพน' ทำให้พื้นที่ด้านตะวันตกของอำเภอควนขนุน มีทั้งหมด 5 ตำบล ปี พ.ศ. 2519 ราษฎรในพื้นที่ได้ยื่นเรื่องราวต่อราชการ ขอให้ตั้งกิ่งอำเภอขึ้นที่พื้นที่ตำบลเขาย่า เนื่องจากเป็นพื้นที่ที่อยู่ห่างไกล และทุรกันดาร ทำให้มีปัญหาการแทรกแซงของคอมมิวนิสต์ ทำให้มีปัญหาทางด้านการเมือง การปกครอง การรักษาความสงบเรียบร้อย และความมั่นคง โดยกระทรวงมหาดไทยได้พิจารณาเห็นว่าราษฎรทั้งสามตำบล ได้แก่ ตำบลเขาปู่ ตำบลเขาย่า และตำบลตะแพน เป็นตำบลที่อยู่ไกลท้องที่ทุรกันดาร และห่างไกลจากตัวอำเภอ เจ้าหน้าที่มีโอกาสตรวจเยี่ยมเยือนดูแลทุกข์สุขของราษฎรน้อยมาก เพราะทางคมนาคมไม่สะดวก ซึ่งอาจเป็นการเสียหายในด้านการปกครอง ประกอบกับหมู่บ้านดังกล่าวมีโอกาสที่จะเจริญในอนาคต เพราะราษฎรอาศัยอยู่กันหนาแน่นมาก และมีพื้นที่ทำมาหากินได้ โดยเฉพาะมีทรัพยากรทางธรรมชาติ พอที่จะยกระดับการครองชีพของราษฎรของตำบลเขาปู่ ตำบลเขาย่า และตำบลตะแพนให้ดียิ่งขึ้น จึงแนะนำประชุมชี้แจงร่วมกับทางอำเภอควนขนุน รายงานต่อกระทรวงมหาดไทย ขอจัดตั้งที่ว่าการกิ่งอำเภอที่ตำบลเขาย่าขึ้น ต่อมาเมื่อวันที่ 6 ธันวาคม พ.ศ. 2520 ได้มีประกาศกระทรวงมหาดไทยให้แยกตำบลเขาปู่ ตำบลเขาย่า และตำบลตะแพน ออกจากการปกครองของอำเภอควนขนุน รวมตั้งเป็น กิ่งอำเภอศรีบรรพต ตามประกาศกระทรวงมหาดไทยลงวันที่ 4 พฤศจิกายน พ.ศ. 2520 โดยมีผลบังคับตั้งแต่วันที่ 1 ธันวาคม ปีเดียวกัน กำหนดให้ขึ้นการปกครองกับอำเภอควนขนุน แต่ผกค.เกิดไม่พอใจ จึงมีการลอบวางเพลิงที่ว่าการกิ่งอำเภอศรีบรรพต เมื่อวันที่ 12 มกราคม 2522 ทำให้เกิดความเสียหายอย่างมากทางราชการและราษฏรในท้องที่ จึงร่วมกันสมทบทุนซ่อมแซมที่ว่าการอำเภอขึ้นใหม่ให้ใช้ได้ชั่วคราว ในระหว่างที่กำลังสร้างที่ว่าการอำเภอหลังใหม่ในเขตตำบลเขาย่า โดยได้รับงบประมาณการก่อสร้างจากกระทรวงมหาดไทย และต่อมาได้มีพระราชกฤษฎีกายกฐานะขึ้นเป็น อำเภอศรีบรรพต ลงวันที่ 20 ตุลาคม พ.ศ. 2536 โดยมีผลบังคับภายในวันที่ 3 พฤศจิกายน ปีเดียวกัน การแบ่งเขตการปกครอง การปกครองส่วนภูมิภาค อำเภอศรีบรรพตแบ่งเขตการปกครองย่อยออกเป็น 3 ตำบล 30 หมู่บ้าน ได้แก่ 1. เขาย่า (Khao Ya) 10 หมู่บ้าน 2. เขาปู่ (Khao Pu) 11 หมู่บ้าน 3. ตะแพน (Taphaen) 9 หมู่บ้าน การปกครองส่วนท้องถิ่น ท้องที่อำเภอศรีบรรพตประกอบด้วยองค์กรปกครองส่วนท้องถิ่น 3 แห่ง ได้แก่ องค์การบริหารส่วนตำบลเขาย่า ครอบคลุมพื้นที่ตำบลเขาย่าทั้งตำบล องค์การบริหารส่วนตำบลเขาปู่ ครอบคลุมพื้นที่ตำบลเขาปู่ทั้งตำบล องค์การบริหารส่วนตำบลตะแพน ครอบคลุมพื้นที่ตำบลตะแพนทั้งตำบล อ้างอิง ศรีบรรพต
พิปูน เป็นอำเภอหนึ่งในจังหวัดนครศรีธรรมราช เดิมเป็นเขตท้องที่ของอำเภอฉวางทั้งหมด ก่อนที่จะขอจัดตั้งเป็นกิ่งอำเภอโดยการปกครองบางส่วนออกจากอำเภอฉวางในวันที่ 29 สิงหาคม 2515 และยกฐานะเป็นอำเภอในวันที่ 8 กันยายน 2519 ที่ตั้งและอาณาเขต อำเภอพิปูนตั้งอยู่ทางทิศตะวันตกของจังหวัด มีอาณาเขตติดต่อกับอำเภอข้างเคียง ดังนี้ ทิศเหนือ ติดต่อกับอำเภอบ้านนาสาร (จังหวัดสุราษฎร์ธานี) และอำเภอนบพิตำ ทิศตะวันออก ติดต่อกับอำเภอนบพิตำและอำเภอพรหมคีรี ทิศใต้ ติดต่อกับอำเภอลานสกาและอำเภอฉวาง ทิศตะวันตก ติดต่อกับอำเภอฉวาง และอำเภอเวียงสระ (จังหวัดสุราษฎร์ธานี) การแบ่งเขตการปกครอง การปกครองส่วนภูมิภาค อำเภอพิปูนแบ่งเขตการปกครองย่อยออกเป็น 5 ตำบล 43 หมู่บ้าน ได้แก่ ลำดับ อักษรไทย อักษรโรมัน จำนวนหมู่บ้าน จำนวนประชากร(ธันวาคม 2565) แผนที่ 1. พิปูน Phipun 2. กะทูน Kathun 3. เขาพระ Khao Phra 4. ยางค้อม Yang Khom 5. ควนกลาง Khuan Klang การปกครองส่วนท้องถิ่น ท้องที่อำเภอพิปูนประกอบด้วยองค์กรปกครองส่วนท้องถิ่น 6 แห่ง ได้แก่ เทศบาลตำบลพิปูน ครอบคลุมพื้นที่บางส่วนของตำบลพิปูน เทศบาลตำบลเขาพระ ครอบคลุมพื้นที่ตำบลเขาพระทั้งตำบล เทศบาลตำบลควนกลาง ครอบคลุมพื้นที่ตำบลควนกลางทั้งตำบล เทศบาลตำบลกะทูน ครอบคลุมพื้นที่ตำบลกะทูนทั้งตำบล องค์การบริหารส่วนตำบลพิปูน ครอบคลุมพื้นที่ตำบลพิปูน (เฉพาะนอกเขตเทศบาลตำบลพิปูน) องค์การบริหารส่วนตำบลยางค้อม ครอบคลุมพื้นที่ตำบลยางค้อมทั้งตำบล อ้างอิง พิปูน
ทุ่งศรีอุดม เป็นอำเภอหนึ่งของจังหวัดอุบลราชธานี ประวัติ อำเภอทุ่งศรีอุดมเดิมเป็นท้องที่การปกครองของอำเภอเดชอุดม ต่อมาเมื่อมีความเจริญทางเศรษฐกิจสังคมมากขึ้น จึงได้แยกตำบลทุ่งเทิง ตำบลหนองอ้ม ตำบลนาเกษม ตำบลกุดเรือ และตำบลโคกชำแระออกมาจัดตั้งเป็น กิ่งอำเภอทุ่งศรีอุดม เมื่อวันที่ 1 เมษายน พ.ศ. 2535 และในวันที่ 30 กันยายน ปีเดียวกัน ทางราชการได้แยกท้องที่บางส่วนของตำบลทุ่งเทิงมาจัดตั้งเป็นตำบลใหม่คือตำบลนาห่อม แต่ในวันที่ 1 มิถุนายนของปีถัดมา ตำบลทุ่งเทิงก็ถูกโอนกลับไปขึ้นกับอำเภอเดชอุดม เนื่องจากราษฎรในพื้นที่เดินทางไปติดต่อราชการได้สะดวกกว่ามาที่กิ่งอำเภอ กิ่งอำเภอทุ่งศรีอุดมได้รับการยกฐานะเป็น อำเภอทุ่งศรีอุดม เมื่อวันที่ 10 ตุลาคม พ.ศ. 2540 โดยแบ่งพื้นที่ปกครองออกเป็น 5 ตำบล ประกอบด้วยตำบลหนองอ้ม ตำบลนาเกษม ตำบลกุดเรือ ตำบลโคกชำแระ และตำบลนาห่อม คำว่า 'ทุ่งศรีอุดม' หมายถึง พื้นที่ราบโล่ง อุดมสมบูรณ์ และมีความเจริญรุ่งเรืองอย่างยิ่ง' สถานที่ท่องเที่ยว ปราสาทบ้านเบญจ์ ตั้งอยู่ที่บ้านเบญจ์ หมู่ที่ 4 ตำบลหนองอ้ม ปราสาทบ้านเบญจ์ เป็นศาสนสถานขอมขนาดย่อมประกอบด้วยปรางค์อิฐ 3 หลังตั้งอยู่บนฐาน ศิลาแลง ที่สร้างแยกกัน กรมศิลปากรได้ทำการขุดแต่งในปี พ.ศ. 2533 ได้พบทับหลังรูปเทพนพเคราะห์ หรือเทวดาประจำทิศทั้ง 9 องค์ และรูปพระอินทร์ทรงช้างเอราวัณจากลักษณะแผนผังทางสถาปัตยกรรมและภาพสลักบนทับหลังที่พบอาจกำหนดอายุปราสาทหลังนี้ได้ประมาณ ปลายพุทธศตวรรษที่ 15 ถึงต้นพุทธศตวรรษที่ 16 เวลาเปิดทำการ: 08.30 - 16.30 การเดินทาง ห่างจากตัวจังหวัดประมาณ 63 กิโลเมตร บนเส้นทางเดชอุดม-น้ำยืน ตามทางหลวงหมายเลข 2192 เลี้ยวเข้าทางหลวงหมายเลข 2214 ก่อนถึงอำเภอทุ่งศรีอุดม ด้านข้างบริเวณปราสาท เป็นที่ตั้งของที่ทำการองค์การบริหารส่วนตำบลหนองอ้ม ที่ตั้งและอาณาเขต อำเภอทุ่งศรีอุดมตั้งอยู่ทางทิศตะวันตกเฉียงใต้ มีอาณาเขตติดต่อกับอำเภอข้างเคียง ดังนี้ ทิศเหนือและทิศตะวันออก ติดต่อกับอำเภอเดชอุดม ทิศใต้ ติดต่อกับอำเภอน้ำขุ่น ทิศตะวันตก ติดต่อกับอำเภอกันทรลักษ์และอำเภอเบญจลักษ์ (จังหวัดศรีสะเกษ) การแบ่งเขตการปกครอง การปกครองส่วนภูมิภาค อำเภอทุ่งศรีอุดมแบ่งเขตการปกครองย่อยออกเป็น 5 ตำบล 52 หมู่บ้าน ได้แก่ 1. หนองอ้ม (Nong Om) 10 หมู่บ้าน 2. นาเกษม (Na Kasem) 11 หมู่บ้าน 3. กุดเรือ (Kut Ruea) 10 หมู่บ้าน 4. โคกชำแระ (Khok Chamrae) 10 หมู่บ้าน 5. นาห่อม (Na Hom) 11 หมู่บ้าน การปกครองส่วนท้องถิ่น ท้องที่อำเภอทุ่งศรีอุดมประกอบด้วยองค์กรปกครองส่วนท้องถิ่น 5 แห่ง ได้แก่ เทศบาลตำบลทุ่งศรีอุดม ครอบคลุมพื้นที่ตำบลโคกชำแระทั้งตำบล องค์การบริหารส่วนตำบลหนองอ้ม ครอบคลุมพื้นที่ตำบลหนองอ้มทั้งตำบล องค์การบริหารส่วนตำบลนาเกษม ครอบคลุมพื้นที่ตำบลนาเกษมทั้งตำบล องค์การบริหารส่วนตำบลกุดเรือ ครอบคลุมพื้นที่ตำบลกุดเรือทั้งตำบล องค์การบริหารส่วนตำบลนาห่อม ครอบคลุมพื้นที่ตำบลนาห่อมทั้งตำบล อ้างอิง ทุ่งศรีอุดม
ทางหลวงแผ่นดินหมายเลข 2074 ในตัวอำเภอคูเมือง คูเมือง เป็นอำเภอหนึ่งของจังหวัดบุรีรัมย์ ที่ตั้งและอาณาเขต อำเภอคูเมืองตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้ ทิศเหนือ ติดต่อกับอำเภอเมืองยาง (จังหวัดนครราชสีมา) อำเภอพุทไธสง และอำเภอชุมพลบุรี (จังหวัดสุรินทร์) ทิศตะวันออก ติดต่อกับอำเภอแคนดงและอำเภอบ้านด่าน ทิศใต้ ติดต่อกับอำเภอเมืองบุรีรัมย์ ทิศตะวันตก ติดต่อกับอำเภอลำปลายมาศ และอำเภอลำทะเมนชัย (จังหวัดนครราชสีมา) การแบ่งเขตการปกครอง การปกครองส่วนภูมิภาค อำเภอคูเมืองแบ่งพื้นที่การปกครองออกเป็น 7 ตำบล 106 หมู่บ้าน ได้แก่ 12 หมู่บ้าน 18 หมู่บ้าน 11 หมู่บ้าน 19 หมู่บ้าน 17 หมู่บ้าน 19 หมู่บ้าน 10 หมู่บ้าน การปกครองส่วนท้องถิ่น ท้องที่อำเภอคูเมืองประกอบด้วยองค์กรปกครองส่วนท้องถิ่น 9 แห่ง ได้แก่ เทศบาลตำบลคูเมือง ครอบคลุมพื้นที่บางส่วนของตำบลคูเมืองและตำบลหนองขมาร เทศบาลตำบลหินเหล็กไฟ ครอบคลุมพื้นที่บางส่วนของตำบลคูเมืองและตำบลหินเหล็กไฟ องค์การบริหารส่วนตำบลคูเมือง ครอบคลุมพื้นที่ตำบลคูเมือง (นอกเขตเทศบาลตำบลคูเมืองและเทศบาลตำบลหินเหล็กไฟ) องค์การบริหารส่วนตำบลปะเคียบ ครอบคลุมพื้นที่ตำบลปะเคียบทั้งตำบล องค์การบริหารส่วนตำบลบ้านแพ ครอบคลุมพื้นที่ตำบลบ้านแพทั้งตำบล องค์การบริหารส่วนตำบลพรสำราญ ครอบคลุมพื้นที่ตำบลพรสำราญทั้งตำบล องค์การบริหารส่วนตำบลหินเหล็กไฟ ครอบคลุมพื้นที่ตำบลหินเหล็กไฟ (นอกเขตเทศบาลตำบลหินเหล็กไฟ) องค์การบริหารส่วนตำบลตูมใหญ่ ครอบคลุมพื้นที่ตำบลตูมใหญ่ทั้งตำบล องค์การบริหารส่วนตำบลหนองขมาร ครอบคลุมพื้นที่ตำบลหนองขมาร (นอกเขตเทศบาลตำบลคูเมือง) คูเมือง
สำโรงทาบ เป็นอำเภอหนึ่งทางทิศตะวันออกของจังหวัดสุรินทร์ โดยนับเป็น 1 ใน 3 อำเภอของจังหวัดที่มีทางรถไฟสายตะวันออกเฉียงเหนือผ่าน ซึ่งเมื่อเดินทางจากกรุงเทพฯ แล้ว อำเภอนี้จะเป็นอำเภอสุดท้ายก่อนเข้าสู่เขตจังหวัดศรีสะเกษ ที่ตั้งและอาณาเขต อำเภอสำโรงทาบตั้งอยู่ทางทิศตะวันออกของจังหวัด มีอาณาเขตติดต่อกับเขตการปกครองข้างเคียงดังต่อไปนี้ ทิศเหนือ ติดต่อกับอำเภอสนม อำเภอโนนนารายณ์ และอำเภอเมืองจันทร์ (จังหวัดศรีสะเกษ) ทิศตะวันออก ติดต่อกับอำเภอห้วยทับทัน (จังหวัดศรีสะเกษ) ทิศใต้ ติดต่อกับอำเภอห้วยทับทันและอำเภอปรางค์กู่ (จังหวัดศรีสะเกษ) ทิศตะวันตก ติดต่อกับอำเภอศีขรภูมิ การแบ่งเขตการปกครอง การปกครองส่วนภูมิภาค อำเภอสำโรงทาบแบ่งพื้นที่การปกครองออกเป็น 10 ตำบล 100 หมู่บ้าน 11 หมู่บ้าน 9 หมู่บ้าน 8 หมู่บ้าน 9 หมู่บ้าน 10 หมู่บ้าน การปกครองส่วนท้องถิ่น ท้องที่อำเภอสำโรงทาบประกอบด้วยองค์กรปกครองส่วนท้องถิ่น 11 แห่ง ได้แก่ เทศบาลตำบลสำโรงทาบ ครอบคลุมพื้นที่บางส่วนของตำบลสำโรงทาบและบางส่วนของตำบลหนองไผ่ล้อม เทศบาลตำบลหมื่นศรี ครอบคลุมพื้นที่ตำบลหมื่นศรีทั้งตำบล องค์การบริหารส่วนตำบลสำโรงทาบ ครอบคลุมพื้นที่ตำบลสำโรงทาบ (เฉพาะนอกเขตเทศบาลตำบลสำโรงทาบ) องค์การบริหารส่วนตำบลหนองไผ่ล้อม ครอบคลุมพื้นที่ตำบลหนองไผ่ล้อม (เฉพาะนอกเขตเทศบาลตำบลสำโรงทาบ) องค์การบริหารส่วนตำบลกระออม ครอบคลุมพื้นที่ตำบลกระออมทั้งตำบล องค์การบริหารส่วนตำบลหนองฮะ ครอบคลุมพื้นที่ตำบลหนองฮะทั้งตำบล องค์การบริหารส่วนตำบลศรีสุข ครอบคลุมพื้นที่ตำบลศรีสุขทั้งตำบล องค์การบริหารส่วนตำบลเกาะแก้ว ครอบคลุมพื้นที่ตำบลเกาะแก้วทั้งตำบล องค์การบริหารส่วนตำบลเสม็จ ครอบคลุมพื้นที่ตำบลเสม็จทั้งตำบล องค์การบริหารส่วนตำบลสะโน ครอบคลุมพื้นที่ตำบลสะโนทั้งตำบล องค์การบริหารส่วนตำบลประดู่ ครอบคลุมพื้นที่ตำบลประดู่ทั้งตำบล โครงสร้างพื้นฐาน การศึกษา ;โรงเรียนมัธยมศึกษา โรงเรียนสำโรงทาบวิทยาคม โรงเรียนศรีสุขวิทยา ;โรงเรียนประถมศึกษาและขยายโอกาส โรงเรียนกระเลา ศรีพัฒนา โรงเรียนบ้านบ้านกุง โรงเรียนบ้านเกาะแก้ว โรงเรียนบ้านจังเกา (ลุสิมาวิทยาคาร) โรงเรียนบ้านจังเอิด หนองแมว โรงเรียนบ้านตะเคียนกูยวิทยา โรงเรียนบ้านตะมะ หนองกระจาน โรงเรียนบ้านตางมาง โรงเรียนบ้านโนนลี โรงเรียนบ้านโนนสวรรค์ โรงเรียนอนุบาลสำโรงทาบ (บริคุตต์วิทยาคุณ) โรงเรียนบ้านหนองคู สะแบะ โรงเรียนบ้านหนองแคน โรงเรียนบ้านหนองแล้ง โรงเรียนบ้านหนองหว้า โพธิ์ ไทร โรงเรียนบ้านหมื่นศรีน้อย โรงเรียนหมื่นศรีประชาสรรค์ โรงเรียนบ้านขนวน โรงเรียนการุญวิทยา โรงเรียนบ้านกระออม โรงเรียนบ้านขอนแก่น โรงเรียนบ้านค้อ โรงเรียนบ้านดู่ โรงเรียนบ้านดู่โศก โคกสะอาด โรงเรียนบ้านศรีราชา โรงเรียนสะโนวิทยา โรงเรียนบ้านสังแก โรงเรียนบ้านหนองดุม โรงเรียนบ้านหนองพญา โรงเรียนบ้านหนองเหล็ก โรงเรียนบ้านหนองอีเลิง โรงเรียนบ้านหนองฮะ ;โรงเรียนกีฬา โรงเรียนกีฬาหมื่นศรีวิทยานุสรณ์ (กุดงิ้ว-ศิริพัฒน์) การขนส่ง อำเภอสำโรงทาบมีสถานีรถไฟสำโรงทาบเป็นสถานีประจำอำเภอ โดยขบวนรถไฟเกือบทุกขบวน (ยกเว้นขบวนรถด่วนพิเศษ) จะหยุดรับ–ส่งผู้โดยสารที่สถานีแห่งนี้ อ้างอิง สำโรงทาบ
ทุ่งฝน เป็นอำเภอหนึ่งของจังหวัดอุดรธานี เดิมเป็นส่วนหนึ่งของตำบลบ้านเชียง และตำบลสะแบง อำเภอหนองหาน ปี พ.ศ. 2510 ได้แบ่งพื้นที่บางส่วนของตำบลสะแบงตั้งเป็นตำบลทุ่งใหญ่ ปี พ.ศ. 2514 ได้แบ่งพื้นที่บางส่วนของตำบลบ้านเชียงตั้งเป็นตำบลทุ่งฝน ก่อนที่จะรวมตำบลทุ่งใหญ่ และตำบลทุ่งฝนตั้งขึ้นเป็นกิ่งอำเภอในปี พ.ศ. 2519 และยกฐานะเป็นอำเภอปี พ.ศ. 2533 รวมระยะเวลาการเป็นกิ่งอำเภอ 13 ปี นับว่าเป็นอำเภอที่มีระยะเวลาการเป็นกิ่งอำเภอยาวนานที่สุดอันดับสองในจังหวัดอุดรธานี ที่ตั้งและอาณาเขต อำเภอทุ่งฝนตั้งอยู่ทางทิศตะวันออกของจังหวัด มีอาณาเขตติดต่อกับเขตการปกครองข้างเคียงดังต่อไปนี้ ทิศเหนือ ติดต่อกับอำเภอบ้านดุง ทิศตะวันออก ติดต่อกับอำเภอสว่างแดนดิน (จังหวัดสกลนคร) ทิศใต้ ติดต่อกับอำเภอหนองหาน ทิศตะวันตก ติดต่อกับอำเภอหนองหานและอำเภอพิบูลย์รักษ์ ประวัติ ท้องที่อำเภอทุ่งฝน เดิมเป็นส่วนหนึ่งของอำเภอหนองหาน ในวันที่ 29 มิถุนายน พ.ศ. 2519 กระทรวงมหาดไทยได้แยกพื้นที่การปกครองบางตำบลของอำเภอหนองหาน ได้แบ่งพื้นที่การปกครองออกมาตั้งเป็น กิ่งอำเภอทุ่งฝน จนกระทั่งเมื่อวันที่ 21 พฤษภาคม พ.ศ. 2533 จึงมีพระราชกฤษฎีกาฯ ยกฐานะขึ้นเป็น อำเภอทุ่งฝน จนถึงปัจจุบัน วันที่ 25 เมษายน 2510 ตั้งตำบลทุ่งใหญ่ แยกออกจากตำบลสะแบง วันที่ 9 พฤศจิกายน 2514 ตั้งตำบลทุ่งฝน แยกออกจากตำบลบ้านเชียง วันที่ 29 มิถุนายน 2519 แยกพื้นที่ตำบลทุ่งฝน และตำบลทุ่งใหญ่ จากอำเภอหนองหาน มาตั้งเป็น กิ่งอำเภอทุ่งฝน และให้ขึ้นการปกครองกับอำเภอหนองหาน วันที่ 26 กรกฎาคม 2520 ตั้งตำบลนาชุมแสง แยกออกจากตำบลทุ่งใหญ่ วันที่ 21 พฤษภาคม 2533 ยกฐานะกิ่งอำเภอทุ่งฝน อำเภอหนองหาน เป็น อำเภอทุ่งฝน วันที่ 7 ตุลาคม 2534 จัดตั้งสุขาภิบาลทุ่งฝน ในท้องที่บางส่วนของตำบลทุ่งฝน วันที่ 8 พฤศจิกายน 2536 ตั้งตำบลนาทม แยกออกจากตำบลนาชุมแสง วันที่ 25 พฤษภาคม 2542 ยกฐานะจากสุขาภิบาลทุ่งฝน เป็นเทศบาลตำบลทุ่งฝน ด้วยผลของกฎหมาย วันที่ 3 พฤศจิกายน 2560 เปลี่ยนแปลงชื่อองค์การบริหารตำบลทุ่งฝน เป็น องค์การบริหารตำบลกุดค้า การแบ่งเขตการปกครอง การปกครองส่วนภูมิภาค อำเภอทุ่งฝนแบ่งพื้นที่การปกครองออกเป็น 4 ตำบล 37 หมู่บ้าน ทุ่งฝน| 13 หมู่บ้าน ทุ่งใหญ่| 10 หมู่บ้าน นาชุมแสง| 8 หมู่บ้าน นาทม| 6 หมู่บ้าน การปกครองส่วนท้องถิ่น ท้องที่อำเภอทุ่งฝนประกอบด้วยองค์กรปกครองส่วนท้องถิ่น 5 แห่ง ได้แก่ เทศบาลตำบลทุ่งฝน ครอบคลุมพื้นที่บางส่วนของตำบลทุ่งฝน เทศบาลตำบลทุ่งใหญ่ ครอบคลุมพื้นที่ตำบลทุ่งใหญ่ทั้งตำบล องค์การบริหารส่วนตำบลกุดค้า ครอบคลุมพื้นที่ตำบลทุ่งฝน (เฉพาะนอกเขตเทศบาลตำบลทุ่งฝน) องค์การบริหารส่วนตำบลนาชุมแสง ครอบคลุมพื้นที่ตำบลนาชุมแสงทั้งตำบล องค์การบริหารส่วนตำบลนาทม ครอบคลุมพื้นที่ตำบลนาทมทั้งตำบล อ้างอิง ทุ่งฝน
เทกัส , ตาโฆ หรือ แตฌู เป็นแม่น้ำที่ยาวที่สุดในคาบสมุทรไอบีเรีย มีความยาว 1,038 กิโลเมตร โดยอยู่ในสเปน 716 กิโลเมตร เป็นพรมแดนธรรมชาติระหว่างโปรตุเกสกับสเปน 47 กิโลเมตร ส่วนระยะทางที่เหลือ 275 กิโลเมตรอยู่ในโปรตุเกส แม่น้ำเทกัสมีบริเวณลุ่มน้ำ 80,100 ตารางกิโลเมตร (ใหญ่เป็นอันดับที่ 2 รองจากลุ่มน้ำโดรู) ช่วงที่อยู่ในสเปนมีความกว้างไม่มากนัก แต่เมื่อเลยปราสาทอัลโมรอลในโปรตุเกสไปแล้วจึงเริ่มกว้างขึ้น ปัจจุบันมีเขื่อนอัลกันตาราคอยควบคุมปริมาณน้ำของแม่น้ำสายนี้อยู่ แม่น้ำเทกัสมีต้นน้ำอยู่ที่ภูเขาอัลบาร์ราซินในทิวเขาซิสเตมาอิเบริโก แคว้นอารากอน และไหลไปลงมหาสมุทรแอตแลนติกที่กรุงลิสบอน สะพานที่ใหญ่ที่สุดที่สร้างข้ามแม่น้ำสายนี้คือสะพานวัชกู ดา กามา (กรุงลิสบอน) ความยาวรวม 17.2 กิโลเมตร ซึ่งเป็นสะพานที่ใหญ่ที่สุดในทวีปยุโรปด้วย เมืองสำคัญที่แม่น้ำเทกัสไหลผ่าน ได้แก่ อารังฆูเอซ, โตเลโด และตาลาเบราเดลาเรย์นาในสเปน ซังตาไรและลิสบอนในโปรตุเกส River Panorama - Toledo, Spain - Dec |แม่น้ำเทกัสที่เมืองโตเลโด ประเทศสเปน de Lisboa (3).ท่าเรือกรุงลิสบอนที่ปากน้ำเทกัส เทกัส เทกัส
มหัศจรรย์สัตว์โลก สัตว์โลกใต้ทะเล : ฉลามขาว แมงกะพรุน ปลาสเตอร์เจียน ดอกไม้ทะเล แมงกะพรุนไฟ หมึก หอย หอยนางรม หอยแครง ปลาการ์ตูน กุ้ง ปู ฟองน้ำ แมวน้ำเสือดาว ปลิงทะเล แมงดาทะเล วาฬ โลมา หนอนท่อ หอยมือเสือ สัตว์โลกตัวเล็ก : left ผีเสื้อ ยุง แมลงสาบ มด ตั๊กแตน ด้วง เต่าทอง แมลงปอ ด้วงงวง ผีเสื้อแดง แมงป่อง แมงมุม ผึ้ง เต่าทอง ต่อเยอรมัน ตะขาบ แตน แมงทับ จักจั่น จิ้งหรีด แมลงปอ หอยทาก แมงกะชอน สัตว์โลกเลื้อยคลาน : left งู งูเห่า งูจงอาง งูเหลือม กิ้งก่า ตะกวด เหี้ย เต่า เต่ากระ เต่าแก้มแดง จระเข้ กิ้งกือ กิ้งก่ากิลลามอนสเตอร์ จิ้งเหลน จิ้งจก ตุ๊กแก ตะพาบ ตุ๊ดตู่ เหี้ยดำ ตะพาบม่านลาย จระเข้น้ำจืด แอลลิเกเตอร์ สัตว์โลกบนฟ้า : left นกแก้ว นกจาบคาหัวเขียว นกฟลามิงโก นกเจ้าฟ้าหญิงสิรินธร นกหัวขวาน นกชายเลนปากงอน นกกระเรียนมงกุฎแดง นกกระทา นกอ้ายงั่ว นกกา นกเป็ดน้ำ นกเขียวก้านตอง นกอินทรี นกตะกรุม สัตว์โลกครึ่งบกครึ่งน้ำ : left กบ กบบูลฟร็อก กบต้นไม้สีเขียว อึ่งอ่าง เขียด ปาด คางคก กบภูเขา จงโคร่ง กบเกาะช้าง กบซับน้ำ กบดอยช้าง กบท่าสาร กบทูด กบลูกศรพิษ กบอกหนาม เขียดตะปาด อึ่งอ่างดอยอินทนนท์ สัตว์โลกเลี้ยงลูกด้วยนม : left ช้าง แมว สุนัข เสือ สิงโต หมี ลิง วาฬ โลมา เมียร์แคต พังพอน ตุ่นปากเป็ด ชะนี ค้างคาว นางอาย ม้า สมเสร็จ ม้าลาย เสือดาว เสือชีตาห์ เม่น แรด กระรอก ลิงอุรังอุตัง ตุ่น
แนะนำวรรณกรรม พระอภัยมณี เป็นวรรณคดีชิ้นเยี่ยมเล่มหนึ่งของไทย ผลงานชิ้นเอกของพระสุนทรโวหาร หรือสุนทรภู่ กวีเอกแห่งกรุงรัตนโกสินทร์ ประพันธ์ขึ้นเป็นนิทานคำกลอนที่มีความยาวมากถึง 94 เล่มสมุดไทย เมื่อพิมพ์เป็นเล่มหนังสือ จะมีความยาวกว่าหนึ่งพันสองร้อยหน้า ระยะเวลาในการประพันธ์ไม่มีการระบุไว้อย่างแน่ชัด แต่คาดว่าสุนทรภู่เริ่มประพันธ์ราวปี พ.ศ. 2364-2366 และแต่งๆ หยุดๆ ไปตลอดเป็นระยะ สิ้นสุดการประพันธ์ราว พ.ศ. 2388 รวมเวลามากกว่า 20 ปี กลอนนิทานเรื่อง พระอภัยมณี นี้ เป็นผลงานกลอนนิทานที่ประสบความสำเร็จสูงที่สุดเรื่องหนึ่งในกระบวนวรรณคดีไทย สมเด็จฯ กรมพระยาดำรงราชานุภาพ ทรงพระนิพนธ์ไว้ในเกียรติคุณของสุนทรภู่ว่า หากให้เลือกกวีไทยที่วิเศษสุดเพียง 5 คน สุนทรภู่จะต้องเป็นหนึ่งในห้าคนนั้น และ 'ในบรรดาหนังสือบทกลอนที่สุนทรภู่ได้แต่งไว้ ถ้าจะลองให้ผู้อ่านชี้ขาดว่าเรื่องไหนดีกว่าเพื่อน ก็น่าจะยุติต้องกันโดยมากว่า เรื่องพระอภัยมณีเป็นดีที่สุด เพราะเป็นหนังสือเรื่องยาวแต่งดีทั้งกลอนทั้งความคิดที่ผูกเรื่อง' กลอนนิทานเรื่องนี้ยังได้รับยกย่องจากวรรณคดีสโมสร ในรัชสมัยพระบาทสมเด็จพระมงกุฎเกล้าเจ้าอยู่หัว ให้เป็นยอดของวรรณคดีประเภทนิทานคำกลอนอีกด้วย...อ่านเพิ่มเติม
เป็นกระดูกยาวชนิดหนึ่ง กระดูกยาว เป็นประเภทหนึ่งของกระดูกที่มีความยาวมากกว่าความกว้าง ซึ่งมีการเติบโตแบบปฐมภูมิโดยการยืดออกของไดอะไฟซิส (diaphysis) โดยมีเอพิไฟซิส (epiphysis) อยู่ที่ปลายของกระดูกที่เจริญ ปลายของเอพิไฟซิสถูกคลุมด้วยกระดูกอ่อนชนิดไฮยาลิน คาร์ทิเลจ (hyaline cartilage) (หรือ 'articular cartilage') การเจริญเติบโตทางยาวของกระดูกยาวเป็นผลจากการสร้างกระดูกแบบแทนที่กระดูกอ่อน (endochondral ossification) ที่บริเวณแผ่นเอพิไฟเซียล (epiphyseal plate) การยืดยาวออกของกระดูกถูกกระตุ้นโดยการสร้างโกรทฮอร์โมน (growth hormone) ซึ่งหลั่งจากต่อมใต้สมองส่วนหน้า ตัวอย่างของกระดูกยาว เช่น กระดูกต้นขา กระดูกแข้ง และกระดูกน่องของขา กระดูกต้นแขน กระดูกเรเดียส กระดูกอัลนาของแขน กระดูกฝ่ามือและกระดูกฝ่าเท้า (metatarsal) ของมือและเท้า และกระดูกนิ้วมือและกระดูกนิ้วเท้า กระดูกยาวของขามนุษย์มีความยาวเกือบเป็นครึ่งหนึ่งของความสูงในผู้ใหญ่ นอกจากนั้นโครงสร้างที่เป็นกระดูกที่ประกอบเป็นความสูงก็ได้แก่กระดูกสันหลังและกะโหลกศีรษะ ด้านนอกของกระดูกประกอบด้วยชั้นของเนื้อเยื่อเกี่ยวพันที่เรียกว่า เยื่อหุ้มกระดูก (periosteum) นอกจากนี้เปลือกนอกของกระดูกยาวเป็นกระดูกเนื้อแน่น หรือกระดูกทึบ (compact bone) ชั้นลึกลงไปเป็นชั้นกระดูกฟ่าม, กระดูกฟองน้ำ, กระดูกพรุน หรือกระดูกโปร่ง (cancellous bone หรือ spongy bone) ซึ่งมีไขกระดูก (bone marrow) ส่วนด้านในของกระดูกยาวเป็นช่องว่างเรียกว่า medullary cavity ซึ่งแกนกลางของโพรงกระดูกประกอบด้วยไขกระดูกเหลือง (yellow marrow) ในผู้ใหญ่ ซึ่งจะพบมากในผู้หญิง อ้างอิง บรรณานุกรม กระดูกยาว
ตารางแสดงลำดับความสัมพันธ์ของญาติ ญาติ เป็นความสัมพันธ์ทางสายเลือดระหว่างบุคคลที่มีบรรพบุรุษเดียวกัน ลำดับความสัมพันธ์ของญาติ ถ้าลำดับนี้ของบุคคลแรกเป็น → ปู่ย่าตายาย ทวด ทวด2 ทวด3 ทวด4 ทวด5 ลำดับนี้ของบุคคลที่สอง↓ บุคคลทั้งสองจะเรียกว่า ↘ ปู่ย่าตายาย ลูกพี่ลูกน้อง (ญาติลำดับที่ 1) ญาติลำดับที่ 1 ชั้นที่หนึ่ง ญาติลำดับที่ 1 ชั้นที่สอง ญาติลำดับที่ 1 ชั้นที่สาม ญาติลำดับที่ 1 ชั้นที่สี่ ญาติลำดับที่ 1 ชั้นที่ห้า ทวด ญาติลำดับที่ 1 ชั้นที่หนึ่ง ญาติลำดับที่ 2 ญาติลำดับที่ 2 ชั้นที่หนึ่ง ญาติลำดับที่ 2 ชั้นที่สอง ญาติลำดับที่ 2 ชั้นที่สาม ญาติลำดับที่ 2 ชั้นที่สี่ ทวด2 ญาติลำดับที่ 1 ชั้นที่สอง ญาติลำดับที่ 2 ชั้นที่หนึ่ง ญาติลำดับที่ 3 ญาติลำดับที่ 3 ชั้นที่หนึ่ง ญาติลำดับที่ 3 ชั้นที่สอง ญาติลำดับที่ 3 ชั้นที่สาม ทวด3 ญาติลำดับที่ 1 ชั้นที่สาม ญาติลำดับที่ 2 ชั้นที่สอง ญาติลำดับที่ 3 ชั้นที่หนึ่ง ญาติลำดับที่ 4 ญาติลำดับที่ 4 ชั้นที่หนึ่ง ญาติลำดับที่ 4 ชั้นที่สอง ทวด4 ญาติลำดับที่ 1 ชั้นที่สี่ ญาติลำดับที่ 2 ชั้นที่สาม ญาติลำดับที่ 3 ชั้นที่สอง ญาติลำดับที่ 4 ชั้นที่หนึ่ง ญาติลำดับที่ 5 ญาติลำดับที่ 5 ชั้นที่หนึ่ง ทวด5 ญาติลำดับที่ 1 ชั้นที่ห้า ญาติลำดับที่ 2 ชั้นที่สี่ ญาติลำดับที่ 3 ชั้นที่สาม ญาติลำดับที่ 4 ชั้นที่สอง ญาติลำดับที่ 5 ชั้นที่หนึ่ง ญาติลำดับที่ 6 ความเป็นญาติและการสืบเชื้อสาย
'ไม่มีอะไรไกลเกินฝัน - ทูบีนัมเบอร์วัน' คือเพลงป๊อปในโครงการ ทูบีนัมเบอร์วัน เพลงใหม่ ต่อจากเพลง 'ทูบีนัมเบอร์วัน' ขับร้องโดยทูลกระหม่อมหญิงอุบลรัตนราชกัญญา สิริวัฒนาพรรณวดี เป็นผลงานเพลงที่ 5 ของพระองค์ และเป็นเพลงที่ 2 จากโครงการฯ TO BE NUMBER ONE.wav เพลง 'ไม่มีอะไรไกลเกินฝัน - ทูบีนัมเบอร์วัน' เป็นผลงานการประพันธ์ของสารภี ศิริสัมพันธ์ แต่งเนื้อหาโดยสีฟ้า และเรียบเรียงดนตรีโดย วรฤทธิ์ เล่ห์วิสุทธิ์ มีเนื้อหาให้กำลังใจแก่คนรุ่นใหม่ให้มีความมุ่งมั่นตั้งใจทำตามความฝันของตน และพยายามเดินหน้าสู่จุดมุ่งหมายที่ฝันไว้เพื่อเป็นที่หนึ่งโดยไม่พึ่งพายาเสพย์ติด มิวสิกวิดีโอ มิวสิกวิดีโอถ่ายทำที่อาคารสำนักงานคิงเพาเวอร์ ซอยรางน้ำ เมื่อวันที่ 8 ตุลาคม พ.ศ. 2550 ดูและการผลิตโดยสีฟ้า มีทีมงานจากจีเอ็มเอ็มแกรมมี่ช่วยในการผลิต และมีศิลปินและบุคคลที่เป็นตัวอย่างที่ดีในสังคมมาร่วมแสดงได้แก่ กอล์ฟ-ไมค์ พิชญะ-พิรัชต์ นิธิไพศาลกุล, แบงค์-ปรีติ บารมีอนันต์, พั้นช์-วรกาญจน์ โรจนวัชร, สืบศักดิ์ ผันสืบ, ธงชัย พจน์สเถียร, อดิศักดิ์ ดวงแก้ว, พิเชษฐ์ กรุงเกตุ, เอกเทศ เกตุเอี่ยว, ธัญลักษณ์ โชติพิบูลย์ศิป์, ทักษพร กิตติอัครเสถียร, เจนวิทย์ วงศ์บัญสิน, บวร หงษ์ศรีจินดา, พิสุทธิ์ พรนิมิตร เรื่องราวที่นำเสนอต้องการจะบอกกับวัยรุ่น ว่า ในเส้นทางความฝันสู่ความสำเร็จไม่ได้มาง่ายๆ เราจะประสบความสำเร็จเองได้ ต้องผ่านอุปสรรคต่างๆ อย่างในมิวสิกวิดีโอจะเห็นว่ามีบุคคลต่างๆ ทั้งศิลปิน นักกีฬา เด็กที่ชนะทางด้านวิชาการ ทุกคนต้องผ่านอุปสรรคผ่านทุกอย่างมาอย่างไม่ท้อถอย มีสติ รูปแบบและรายชื่อเพลง เพลงประชาสัมพันธ์โครงการ ไม่มีอะไรเกินฝัน - ทูบีนัมเบอร์วัน (4:17) อ้างอิง ม
เจ้าชายคุโจ โทะชิฮิโตะ หรือ พระมาตุลาโทชิฮิโตะ (16 กุมภาพันธ์ พ.ศ. 2423 - 18 พฤษภาคม พ.ศ. 2481) เป็นสมาชิกของตระกูลฟุจิวะระ ของญี่ปุ่น เป็นพระโอรสในเจ้าชายคุโจ มิจิทะกะ และ นางโนะมะ อิกุโกะ ประสูติที่ ปราสาทคุโจ กรุงโตเกียว พระองค์ได้เษกสมรสกับ คุณหญิง อิจิโจะ มิซูโกะ เป็นพระเชษฐาใน สมเด็จพระจักรพรรดินีเทเม พระอัครมเหสีใน จักรพรรดิไทโช โทชิฮิโตะเป็นพระมาตุลาในจักรพรรดิโชวะ เจ้าชายโทชิฮิโตะ เป็นต้นราชสกุลคาซาม่า หรือ ตระกูลคาซาม่า มีโอรส-ธิดาทั้งสิ้น 2 พระองค์ เจ้าชายคุโจ มาสะฮิโตะ(คุโจ มาสะฮิโตะ) (1 มกราคม พ.ศ. 1912 - ปัจจุบัน) ฮามาโนะ มิจิโกะ (คุโจว มิจิโกะ)(พ.ศ. 2457 - พ.ศ. 2549) เจ้าชายโทชิฮิโตะ ทรงมีส่วนร่วมในการปกครองประเทศในสมัยที่สมเด็จพระจักรพรรดิไทโชประชวร และจักรพรรดินีเทเม พระขนิษฏาของพระองค์สำเร็จราชการแทน ทรงมีส่วนร่วมในการคัดค้านการเข้าร่วมสงครามโลกครั้งที่สอง จนเกิดการทะเลาะกับพระจักรพรรดิโชวะ ปริศนาการสิ้นพระชนม์ เจ้าชายโทะชิฮิโตะ ทรงดำรงตำแหน่งเป็นพระมาตุลาจนกระทั่งสิ้นพระชนม์เมื่อพระชนมายุได้ 58 พรรษา ณ ปราสาทฟุจิวะระ กรุงโตเกียว ว่ากันว่าพระองค์ทรงถูกปลงพระชนม์เนื่องจากทรงประกาศคัดค้านการเข้าร่วมสงครามโลกครั้งที่สองอย่างเปิดเผย ส่งผลให้ผู้ที่สนับสนุนการเข้าร่วมสงครามไม่พอใจจึงวางแผนปลงพระชนม์พระองคด้วยยาพิษเสีย ซึ่งเรื่องนียังไม่มีผลสรุปที่แน่ชัดว่าแท้ที่จริงแล้วคนปลงพระชนม์เป็นใคร แล้วพระองค์ถูกปลงพระชนม์จริงหรือไม่ การสิ้นพระชนม์ของพระองค์ทำให้ สมเด็จพระจักรพรรดินีเทเมกริ้ว และสงสัยอย่างยิ่ง ส่งผลให้พระองค์ออกต่อต้านสงครามจนเกิดการทะเลาะกับสมเด็จพระจักรพรรดิโชวะ พระโอรสของพระองค์เองขึ้น แต่บางคนก็คาดว่าพระองค์ประชวรและสรรคตด้วยโรคชรา พระยศ คุณชาย คุโจ โทชิฮิโตะ (พ.ศ. 2423 - 25 พฤษภาคม พ.ศ. 2443) เชษฐาคุโจ โทชิฮิโตะ(พ.ศ. 2443 - พ.ศ. 2469) พระมาตุลาเจ้าชายโทชิฮิโตะ (พ.ศ. 2469 - พ.ศ. 2481) เจ้าชายคุโจ โทชิฮิโตะ(หลังสิ้นพระชนม์) อ้างอิง
สมเด็จพระจักรพรรดิหมิงแห่งราชวงศ์ฮั่น หรือ ฮั่นหมิงตี้ (ค.ศ. 28-75) เป็นพระราชโอรสองค์ที่ 2 ใน จักรพรรดิฮั่นกวังอู่ มีพระนามเดิมว่าองค์รัชทายาทหลิวหยางทรงประสูติเมื่อ ค.ศ. 28 (พ.ศ. 571) เมื่อพระราชบิดาสวรรคตลงเมื่อปี ค.ศ. 57 ขณะพระชนม์ได้ 62 พรรษาองค์รัชทายาทหลิวหยางจึงขึ้นครองราชย์สืบต่อพระนามว่า จักรพรรดิฮั่นหมิง เมื่อพระชนม์ได้ 29 พรรษาในรัชกาลของพระองค์ พระพุทธศาสนาเริ่มเผยแผ่เข้าสู่จีน ต่อมาโปรดให้ส่งคณะทูตไปยังอินเดียเพื่อไปอัญเชิญ พระไตรปิฎก ปีต่อมาโปรดให้สร้าง วัดม้าขาว ขึ้นทางตะวันตกของลั่วหยางสวรรคตเมื่อ ค.ศ. 75 ขณะพระชนม์ได้ 47 พรรษาครองราชย์ได้ 18 ปี องค์รัชทายาทหลิวต้าจึงเสด็จขึ้นครองราชย์พระนามว่า จักรพรรดิฮั่นจาง ก่อนสวรรคตมีพระราชโองการมิให้สร้างวิหารประจำพระองค์ขึ้น พระองค์ทรงมีพระวิริยะอุตสาหะในการบริหารบ้านเมืองมากพระองค์จะเลือกผู้ดูแลราชกิจที่เป็นคนซื่อสัตย์และจงรักภักดีนอกจากนี้พระองค์ได้วางกำลังไว้อย่างแน่นหนาบริเวณริมแม่น้ำทาริมเพื่อป้องกันการรุกรานจากเผ่าซยงหนูโดยพระองค์ได้แต่งตั้งปันเชาเป็นผู้ช่วยพระองค์ในการดูแลเขตริมแม่น้ำทาริม ในขณะที่ดำรงตำแหน่งเป็นอ๋อง/กงแห่งตงไห่และรัชทายาท ชีวิตช่วงแรก หลิวหยางเกิดเมื่อปี ค.ศ.28 เป็นพระโอรสของสมเด็จพระจักรพรรดิฮั่นกวังอู่และพระสนมอิ๋นอี้หัว ในตอนนั้นพระบิดาพระองค์ยังเป็นข้าราชการในสมเด็จพระจักรพรรดิฮั่นเกิงสือ พระบิดาของพระองค์ได้แต่งงานกับอิ๋นอี้หัวในปี ค.ศ.23 หลังจากนั้นพระบิดาของพระองค์ได้ขึ้นเป็นจักรพรรดิในปี ค.ศ.25 พระบิดาของพระองค์ต้องการแต่งตั้งให้พระมารดาของพระองค์เป็นจักรพรรดินีแต่พระองค์ปฏิเสธด้วยเหตุผลว่าไม่มีพระโอรสและไม่มีคุณสมบัติ พระบิดาของพระองค์จึงตั้งพระสนมเกาเป็นจักรพรรดินีด้วยเหตุว่าพระองค์มีพระโอรสพระนามว่าหลิวเจียงและพระบิดาพระองค์ทรงตั้งหลิวเจียงเป็นรัชทายาท ต่อมาไม่นานนักหลิวหยางจึงประสูติเมื่อ ค.ศ. 28 หมิง
ฮั่นชุ่น (ค.ศ. 115–144) ชื่อตัวว่า หลิว เป่า (劉保) เป็นจักรพรรดิจีนในสมัยราชวงศ์ฮั่น อยู่ในสมบัติตั้งแต่ ค.ศ. 125 ถึง 144 หลิว เป่า เป็นโอรสองค์เดียวของพระเจ้าฮั่นอัน เมื่อพระเจ้าฮั่นอันสวรรคตใน ค.ศ. 125 หลิว เป่า จะต้องสืบสมบัติต่อมา พระนางหยัน จี (閻姬) อัครมเหสีพระเจ้าฮั่นอัน ประสงค์จะได้มาซึ่งอำนาจทางการเมือง จึงบีบให้หลิว เป่า ยกบัลลังก์ให้แก่หลิว อี้ หลิว อี้ ก็ขึ้นเป็นพระเจ้าแผ่นดินองค์ใหม่ต่อจากพระเจ้าฮั่นอัน แต่หลิว อี้ อยู่ในสมบัติเพียงเจ็ดเดือนก็ป่วยตาย เหล่าขันทีซึ่งภักดีต่อหลิว เป่า จึงยึดอำนาจจากพระนางหยัน จี แล้วยกหลิว เป่า ขึ้นเป็นกษัตริย์องค์ใหม่ ขณะนั้น หลิว เป่า อายุสิบชันษา ราษฎรมุ่งหวังว่า หลิว เป่า จะเป็นผู้ปกครองที่ดี เพราะพระเจ้าฮั่นอันปกครองอย่างโฉดเขลามานานแล้ว แต่หลิว เป่า ก็ไร้ความสามารถเหมือนบิดา เหลียง ชาง (梁商) บิดาของนางเหลียง น่า (梁妠) มเหสีของหลิว เป่า จึงเข้าครอบงำราชการบ้านเมือง พอเหลียง ชาง ตาย เหลียง จี้ (梁冀) ลูกชายของเหลียง ชาง และพี่ชายของนางเหลียง น่า ก็สืบอำนาจต่อ ทั้งเหลียง ชาง และเหลียง จี้ เป็นคนชั่วช้าฉ้อฉล ราชวงศ์ฮั่นจึงเริ่มเสื่อมโทรม หลิว เป่า ครองสมบัติมาได้สิบเก้าปี ก็สิ้นพระชนม์เมื่ออายุได้สามสิบ หลิว ปิ่ง (劉炳) บุตรของหลิว เป่า ได้เป็นกษัตริย์องค์ถัดมา ชุ่น ฮั่นชุ่น, จักรพรรดิ
ตาราง คือเรื่องของรายชื่อสมาชิกของวงดนตรีควรจะทำเป็นตารางดีไหมครับ จะได้มีข้อมูลโดยรวมที่ชัดเจน ใครมีความเห็นว่าไงบ้างครับ --เมย์ Mayrakis คุยกันได้ 09:12, 18 มีนาคม 2552 (ICT) มีหน้าไหนเป็นตัวอย่างไหมครับ นึกภาพไม่ออก --Manop พูดคุย 23:25, 18 มีนาคม 2552 (ICT) หน้าโปเตโต้ไงครับ --เมย์ Mayrakis คุยกันได้ 14:45, 22 มีนาคม 2552 (ICT) ใส่ตารางก็เข้าใจง่ายดีครับ แต่จอเล็กแล้วมันอ่านยากนิดหน่อย (จอ 1024) --Manop พูดคุย 02:45, 27 มีนาคม 2552 (ICT) ความสำคัญ ขออนุญาตพูดครับ มีบ่อยครั้งที่หน้าบทความเกี่ยวกับนักร้องหรือนักดนตรี (ที่ไม่ใช่บทความวงดนตรี) ถูกลบ เนื่องจากไม่ผ่านเกณฑ์ความสำคัญ และหรือละเมิดลิขสิทธิ์ ก็อปจากเว็บไซต์อื่น และผู้เขียนเริ่มเขียนโดยการกดที่ลิงก์แดงเพื่อเปิดเขียน จึงเสนอว่า วงดนตรีที่มีบทความในวิกิพีเดียวงใด ไม่มีสมาชิกวงคนใดเลยที่โด่งดังแบบดังเดี่ยว หรือวงใดที่ไม่มีการดังเป็นรายบุคคล ก็ไม่ควรทำลิงก์แดงให้กับชื่อสมาชิกวงแต่ละคน (น่าจะมีหลายบทความวงดนตรีทีเดียวที่เป็นในลักษณะนี้) หรือหากมีการดังเดี่ยวเฉพาะบางคนในวง ก็จะต้องมีลิงก์ให้กับเฉพาะบางคนที่ว่านั้นครับ --lovekrittaya gwperi 14:26, 21 มีนาคม 2552 (ICT) คิดว่าเข้าใจปัญหาที่ว่าครับ ในกรณีนี้ขอให้คิดเหมือนกับรายชื่อตัวละครในวรรณกรรม/การ์ตูนนะครับ --Horus 19:28, 21 มีนาคม 2552 (ICT)
วิกิพีเดียใช้แม่แบบแยกต่างหากสองแบบเพื่อสร้างป๊อปอัปคำอธิบาย แม่แบบ ใช้สำหรับเขียนตัวย่อ (รวมถึงชื่อย่อหรือชื่อย่อ) พร้อมความหมายที่ขยาย เป็นตัวห่อสำหรับองค์ประกอบ HTML element แม่แบบ ใช้องค์ประกอบ เพื่อแสดงหมายเหตุทั่วไป ใช้ หรือ เฉพาะเพื่อระบุตัวย่อ (รวมถึงชื่อย่อและชื่อย่อ) เท่านั้น การใช้เพื่อสร้างป๊อปอัปคำอธิบายในกรณีอื่นถือเป็นการใช้รหัส HTML พื้นฐานผิดวัตถุประสงค์ และก่อให้เกิดปัญหาการเข้าถึง ข้อมูล สำหรับการสร้างป๊อปอัปคำอธิบายทั่วไป ให้ใช้ แทน ผู้ใช้บนอุปกรณ์มือถือโดยทั่วไปไม่มีเมาส์เพื่อวางเมาส์เหนือข้อความ ดังนั้นจึงไม่สามารถเห็นเนื้อหาป๊อปอัปคำอธิบายได้ ข้อมูล ณ ปี พ.ศ. 2566 แสดงว่ามีการเข้าชมหน้าวิกิพีเดียภาษาอังกฤษบนมือถือมากกว่าบนเดสก์ท็อป วิธีใช้ พารามิเตอร์ 2 อันที่ไม่มีชื่อแต่ต้องใส่ทุกครั้ง และพารามิเตอร์ 3 อันที่มีชื่อ(ไม่บังคับ): เขียนเป็นแบบเต็มได้ดังนี้ – ตัวย่อที่จะให้แสดงในบรรทัด (สามารถได้ แต่จะทำงานได้ดีกว่าถ้าใช้กับแม่แบบ) โปรดดูตัวอย่างการลิงก์ด้านล่าง – ตัวเต็มที่จะให้แสดงตอนที่เอาเมาส์ชี้ (ใช้แบบอักษรพิเศษของวิกิ หรือ HTML ไม่ได้) ป๊อปอัปนี้สร้างขึ้นโดยใช้คุณลักษณะ title= ของ HTML ดังนั้น จึงไม่สามารถใส่ HTML (หรือ markup ที่แปลงเป็น HTML เมื่อแสดงผล) ไว้ด้านในได้ ซึ่งรวมไปถึงฟังก์ชันง่ายๆ อย่าง ด้วย – หนึ่งหรือหลายคลาส CSS (คั่นด้วยช่องว่างหากมีมากกว่าหนึ่งคลาส) – ไอดี HTML ต้องไม่ซ้ำกันบนหน้าเว็บทั้งหมด – CSS สำหรับใช้กับข้อความที่แสดง (ไม่มีผลต่อเครื่องมือ/ป๊อปอัป) ค่าสไตล์ใดๆ ที่มีช่องว่างอยู่ภายใน ต้องใส่เครื่องหมายอัญประกาศเดี่ยว (') เช่น สรุป ถ้าจะใช้ อย่างน้อยต้องมีส่วนประกอบ 2 ส่วนหลัก ได้แก่ จำเป็น1 ส่วนที่ต้องการให้ปรากฏบนหน้าจอ จำเป็น2 ส่วนที่อธิบายตัวเต็มของอักษรย่อ ตัวอย่าง เมื่อเอาเมาส์ไปชี้ที่ตัวย่อ '' จำมีคำว่า พุทธศักราช แสดงขึ้นมาเป็นป๊อปอัปบนคอมพิวเตอร์ ในมือถืออาจแสดงจุดไข่ปลาหรือสัญลักษณ์อื่น ๆ เพื่อบอกว่าเป็นคำย่อ แต่จะไม่แสดงคำอธิบายแบบป๊อปอัป สำหรับผู้พิการทางสายตาตัวช่วยอ่านหน้าจอจะไม่อ่านคำเต็มของคำย่อโดยอัตโนมัติ แต่บางเครื่องอาจมีการตั้งค่าเพิ่มเติมเพื่ออ่านคำเต็มออกเสียงได้ ตัวอย่าง Abbr ในตัวอย่างด้านบน คำย่อแต่ละคำ(จำเป็น1) จะถูกขยายความหมายไว้ในเนื้อหาหลัก(จำเป็น2) ภายในวงเล็บก่อน แม่แบบนี้เป็นอีกวิธีหนึ่งสำหรับผู้ใช้บางคนในการเข้าถึงความหมายของคำย่อในภายหลังของข้อความ สำหรับข้อมูลเพิ่มเติมดูที่ MOS:ABBR ตัวอย่าง tooltip การลิงก์ หากต้องการลิงก์วิกิกับตัวย่อที่เทมเพลตนี้ทำเครื่องหมายไว้ ให้ล้อมเทมเพลตไว้ในลิงก์ ไม่เช่นนั้นคำแนะนำเครื่องมือจะไม่ปรากฏในเบราว์เซอร์บางตัว ความเข้ากันได้ มาร์กอัป แสดงผลเป็น แม่แบบเปลี่ยนทาง แม่แบบดังต่อไปนี้ เปลี่ยนทางมาที่หน้าแม่แบบนี้ en:Template:Abbr id:Templat:Abbr
กล้องโทรทรรศน์อวกาศฮับเบิล กล้องโทรทรรศน์อวกาศฮับเบิล คือ กล้องโทรทรรศน์ในวงโคจรของโลกที่กระสวยอวกาศดิสคัฟเวอรีนำส่งขึ้นสู่วงโคจรเมื่อเดือนเมษายน ค.ศ. 1990 เกิดจากความร่วมมือระหว่างองค์การนาซาและองค์การอวกาศยุโรป ตั้งชื่อตามนักดาราศาสตร์ชาวอเมริกันชื่อ เอ็ดวิน ฮับเบิล กล้องโทรทรรศน์อวกาศฮับเบิลเป็นหนึ่งในเครื่องมือวิทยาศาสตร์ที่สำคัญที่สุดในประวัติศาสตร์การศึกษาดาราศาสตร์ที่ทำให้นักดาราศาสตร์ค้นพบปรากฏการณ์สำคัญต่าง ๆ อย่างมากมาย มันถูกจัดให้เป็นหนึ่งในโครงการหอดูดาวเอกขององค์การนาซา การที่กล้องโทรทรรศน์อวกาศฮับเบิลลอยอยู่นอกชั้นบรรยากาศของโลก ทำให้มันเหนือกว่ากล้องโทรทรรศน์ที่อยู่บนพื้นโลก เพราะภาพจะไม่ถูกรบกวน ไม่มีแสงพื้นหลังท้องฟ้า และสามารถสังเกตการณ์คลื่นอัลตราไวโอเลตได้โดยไม่ถูกรบกวนจากชั้นโอโซนบนโลก ตัวอย่างภาพเช่น ภาพอวกาศห้วงลึกมากของฮับเบิลที่ถ่ายจากกล้องโทรทรรศน์อวกาศฮับเบิล เป็นภาพถ่ายวัตถุในช่วงคลื่นที่ตามองเห็นที่อยู่ไกลที่สุดเท่าที่เคยมีมา โครงการก่อสร้างกล้องโทรทรรศน์อวกาศเริ่มต้นมาตั้งแต่ปี ค.ศ. 1923 ได้รับอนุมัติทุนสร้างในช่วงปี ค.ศ. 1970 แต่เริ่มสร้างในปี ค.ศ. 1983 การสร้างกล้องฮับเบิลเป็นไปอย่างล่าช้าเนื่องจากปัญหาหลายประการ ฮับเบิลได้ขึ้นสู่อวกาศในปี ค.ศ. 1990 และภายหลังจากการซ่อมแซมปัญหาความคลาดทรงกลมของกระจกหลัก ในปี ค.ศ. 1993 ฮับเบิลก็ได้มีคุณภาพตามความคาดหมาย และกลายมาเป็นเครื่องมือในการวิจัยที่สำคัญและเป็นเสมือนฝ่ายประชาสัมพันธ์ของวงการดาราศาสตร์ (อ่านต่อ...) บทความคัดสรรก่อนหน้านี้: มารายห์ แครี – ประเทศญี่ปุ่น – ทุเรียน ที่เก็บถาวร – บทความคัดสรรอื่น ๆ
คณะบัญชี มหาวิทยาลัยกรุงเทพ เป็นคณะที่เกิดขึ้นพร้อมกับการก่อตั้งมหาวิทยาลัยกรุงเทพ นับเป็นคณะแรกของมหาวิทยาลัย ประวัติคณะ คณะบัญชีได้ก่อตั้งขึ้นพร้อมกับการก่อตั้งของมหาวิทยาลัยกรุงเทพ เมื่อวันที่ 25 ธันวาคม พุทธศักราช 2505 ทั้งนี้เนื่องจากในขณะนั้นมีสถาบันที่เปิดสอนทางด้านบัญชีอยู่เพียงไม่กี่แห่งและที่มีเสียงก็คือ มหาวิทยาลัยธรรมศาสตร์ และจุฬาลงกรณ์มหาวิทยาลัยซึ่งเป็นสถาบันของรัฐ มีผู้สนใจศึกษาทางด้านบัญชีมากแต่ยังขาดสถาบันรองรับ มหาวิทยาลัยกรุงเทพ จึงเปิดสอนสาขาวิชาบัญชี โดยตั้งเป็นแผนกเรียกว่า แผนกบัญชี เพื่อสร้างบัณฑิตให้ออกไปทำงานด้านการบัญชีในหน่วยงานเอกชน และหน่วยงานราชการ ในเวลาต่อมาปีพุทธศักราช 2520 มหาวิทยาลัยได้ยกฐานะแผนกบัญชีขึ้นเป็นคณะวิชาบัญชีและเปลี่ยนชื่อเรียกให้สั้นเข้าในปีต่อมาว่า คณะบัญชี ปัจจุบันคณะบัญชีเปิดสอนนักศึกษาทั้งภาคปกติและภาคพิเศษ ในหลักสูตรปริญญาตรีและปริญญาตรีต่อเนื่อง หน่วยงานและหลักสูตร ชื่อหลักสูตร สาขาวิชา ปริญญาตรีบัญชี บัญชีบัณฑิต (บช.บ.) / Bachelor of Science (B.S.)(Accounting) ปริญญาตรีบัญชี(ต่อเนื่อง) บัญชีบัณฑิต (บช.บ.) / Bachelor of Science (B.S.)(Accounting) รายนามคณบดีคณะบัญชีตั้งแต่ก่อตั้งจนถึงปัจจุบัน ระยะเวลาการดำลงตำแหน่ง ผู้ดำรงตำแหน่ง 16 มิถุนายน 2506 - 30 พฤศจิกายน 2517 ศ.พิพัฒน์ โปษยานนท์ 1 ธันวาคม 2517 - 4 มิถุนายน 2519 อ.พูนศรี ปิงคลาศัย 5 มิถุนายน 2519 - 21 กันยายน 2520 อ.สุรางค์ ศรีสิงหสงคราม (รักษาการ) 22 กันยายน 2520 - 4 กรกฎาคม 2521 ดร.ธนู กุลชล (รักษาการ) 5 กรกฎาคม 2521 - 9 มกราคม 2525 อ.มัทนา สานติวัตร 10 มกราคม 2525 - 24 กรกฎาคม 2528 อ.นวลเพ็ญ ชัยะเวฬุ 25 กรกฎาคม 2528 - 25 ตุลาคม 2530 ดร.มัทนา สานติวัตร 26 ตุลาคม 2530 - 9 มีนาคม 2533 อ.วันทนา ศรีชัยเพชร 10 มีนาคม 2533 - 9 มีนาคม 2541 อ.ภาวิณี ช้อยสุนิรชร 10 มีนาคม 2541 - ปัจจุบัน ดร.สุธา เจียรนัยกุลวานิช หมายเหตุ เดิมเรียกว่า หัวหน้าแผนกวิชาการ-บัญชี ต่อมาในปีพุทธศักราช 2517 ได้ยกฐานะจากแผนกวิชาเป็นภาควิชา และเปลี่ยนชื่อเรียก ตำแหน่งเป็น หัวหน้าภาควิชาบัญชี ปีพุทธศักราช 2521 ยกฐานะจากหัวหน้าภาควิชาเป็นหัวหน้าคณะวิชา จนถึงปีพุทธศักราช 2523 เป็นต้นมา ได้เปลี่ยนชื่อเรียกจากหัวหน้าคณะวิชา เป็นคณบดีคณะบัญชี คณะบัญชี มหาวิทยาลัยกรุงเทพ บัญชี
ผาตอ เป็นตำบลหนึ่งในอำเภอท่าวังผา จังหวัดน่าน ตั้งอยู่ทางทิศเหนือของตัวอำเภอ ที่ตั้ง องค์การบริหารส่วนตำบลผาตอ ตั้งอยู่เลขที่ 39 หมู่ที่ 1 บ้านวังทอง ตำบลผาตอ อำเภอท่าวังผา จังหวัดน่าน อยู่ห่างจากที่ว่าการอำเภอท่าวังผา 7 กิโลเมตร มีพื้นที่ทั้งหมด ประมาณ 53.985 ตารางกิโลเมตร หรือ 33,724.22 ไร่ ทิศเหนือ ติดต่อตำบลนาไร่หลวง อำเภอสองแคว ทิศตะวันออก ติดต่อตำบลเจดีย์ชัย อำเภอปัว และตำบลพระพุทธบาท อำเภอเชียงกลาง ทิศใต้ ติดต่อตำบลริม และตำบลแสนทอง อำเภอท่าวังผา ทิศตะวันตก ติดต่อตำบลผาทอง อำเภอท่าวังผา การแบ่งเขตการปกครอง การปกครองส่วนภูมิภาค แบ่งการปกครองเป็น 7 หมู่บ้าน ได้แก่ หมู่ 1 บ้านวังทอง หมู่ 2 บ้านนาหนุน 2 หมู่ 3 บ้านแหน 2 หมู่ 4 บ้านน้ำพุ หมู่ 5 บ้านน้ำโมง หมู่ 6 บ้านสบเป็ด หมู่ 7 บ้านนาหนุน 3 ตำบลผาตอ อำเภอท่าวังผา จังหวัดน่าน แบ่งเขตการปกครองออกเป็น 7 หมู่บ้าน ได้แก่ หมู่ที่ ชื่อหมู่บ้าน ประชากร ครัวเรือน พื้นที่ ผู้ปกครอง ตำแหน่ง ชาย หญิง รวม 1 บ้านวังทอง 131 161 292 110 - นายบุญส่ง ภาพติ๊บ ผู้ใหญ่บ้าน 2 บ้านนาหนุน 2 217 262 479 192 - นายนิวัตร จันติ กำนัน 3 บ้านแหน 2 400 355 755 254 - นายวสันต์ กิตินัน ผู้ใหญ่บ้าน 4 บ้านน้ำพุ 179 170 349 110 - นายสราวุฒิ กล่ำเทพ ผู้ใหญ่บ้าน 5 บ้านน้ำโมง 336 337 673 195 - นายบุญล้อม ช่างอินทร์ ผู้ใหญ่บ้าน 6 บ้านสบเป็ด 1,046 989 2,035 379 - นายอภิชาติ เฉลิมบุญฤทธิ์ ผู้ใหญ่บ้าน 7 บ้านนาหนุน 3 457 457 914 384 - นายบรรชา แปงเขียว ผู้ใหญ่บ้าน รวม 2,766 2,731 5,497 1,624 - การปกครองส่วนท้องถิ่น แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลผาตอ มีพื้นที่ครอบคลุมตำบลผาตอทั้งหมด อ้างอิง ผาตอ ผาตอ
ในทฤษฎีสัมพัทธภาพ หากวัตถุเคลื่อนที่ด้วยความเร็วใกล้แสง ในทฤษฎีสัมพัทธภาพ หากวัตถุเคลื่อนที่ด้วยความเร็วใกล้แสง แล้วเวลาในกรอบอ้างอิงยืดออกไป ในกรณีที่ไม่มีกรอบอ้างอิงที่สอง จะรู้ได้อย่างไร ว่ากรอบอ้างอิงแรกและกรอบอ้างอิงเดียวนี้เคลื่อนที่เร็ว เท่าไรอย่างไร เช่น หากกำลังเดินทางไปดาวซิริอุส และเราสามารถสร้างกรอบอ้างอิงที่ไม่สัมพัทกับดาวซิริอุสได้ จะเป็นไปได้ใหม ที่จะ วาบ --118.175.88.231 23:26, 2 เมษายน 2553 (ICT) เอ็นแก้วที่เรา ๆ ท่าน ๆ ได้ทานกันไม่ว่าจะอยู่ในก๋วยเตี๋ยว หรืออาหารชนิดอื่นๆ ทำมาจากส่ว เอ็นแก้วที่เรา ๆ ท่าน ๆ รับประทานกันอยู่ทุกวันนี้ เคยสงสัยไหมว่ามันมาจากใหน ทำไมถึงเรียกเอ็นแก้ว มันเป็นส่วนใหนของสัตว์ และทำมาจากสัตว์ชนิดใด สงสัยมานานแต่ก็ยังไม่มีคำตอบที่ชัดเจนสักที รบกวนผู้รู้แจ้งความกระจ่างด้วยคะ --115.87.84.125 22:48, 6 เมษายน 2553 (ICT) สัญลักษณ์คืออะไร สัญลักษณ์ของโมเมนต์คืออะไร--180.180.33.189 12:03, 9 เมษายน 2553 (ICT) I, M, แล้วแต่กรณี --taweethaも 12:52, 2 พฤษภาคม 2553 (ICT) ส่วนใดของไตทำหน้าที่กรองของเสีย ส่วนใดของไตทำหน้าที่กรองของเสีย--58.9.83.174 08:22, 18 เมษายน 2553 (ICT) :en:Nephron --taweethaも 12:53, 2 พฤษภาคม 2553 (ICT) หลุมดำเกิดจากอะไร หลุมดำเกิดจากอะไรครับ...แล้วข้างในหลุมดำมีสสารอะไรบ้าง --203.114.112.203 10:06, 25 เมษายน 2553 (ICT) ลองอ่านบทความ หลุมดำ#การก่อตัวและวิวัฒนาการ ดูครับหากไม่ค่อยใจค่อยมาถาม --Jo Shigeru 13:18, 25 เมษายน 2553 (ICT) โทรทัศน์สามารถรับสัญญาณแล้วแปลงสัญญาณที่ได้รับมาเป็นภาพได้อย่างไร โทรทัศน์ที่รับสัญญาณจากสถานีต่างๆ...สามารถแปลงสัญญาณที่ได้รับนั้นเป็นภาพได้อย่างไร --111.84.222.29 18:07, 27 เมษายน 2553 (ICT) เชิญศึกษาเพิ่มเติมได้ที่ :en:Demodulation เป็นการแยก คลื่นพาหะ Carrier frequency ออกจากตัวสัญญาณภาพ ส่วนการแปลงสัญญาณออกเป็นภาพ ต้องเข้าใจก่อนว่าภาพในโทรทัศน์แบ่งออกเป็นเส้นๆ จะ 525 625 เส้น หรือมากกว่านั้นก็ว่าไป สัญญาณนั้นมาทีละเส้นเช่นเดียวกัน สารเรืองแสงที่จอมันเรืองแสงได้ระยะหนึ่ง ดังนั้นแม้ว่าลำอิเล็กตรอนจะผ่านจากจุดนั้นไปแล้ว เราก็ยังพอเห็นอยู่ ทุกอย่างเกิดไวมาก ทำให้เราเห็นเป็นภาพเคลื่อนไหว ดูเรื่องการแบ่งเป็นเส้นๆ ได้ที่ :en:Raster scan --taweethaも 17:01, 15 พฤษภาคม 2553 (ICT) ในยุค HDTV เทคนิคอาจต่างออกไปบ้าง ไม่ต้องสแกนเส้นคู่เส้นคี่สลับกันอีกแล้ว แต่การกำเนิดภาพด้วยแม่สีหลักคือ แดง R เขียว G น้ำเงิน B ก็ยังเป็นเหมือนเดิม --taweethaも 17:03, 15 พฤษภาคม 2553 (ICT) กูเกิล
ทะเบียนบ้าน มีแฟนชาวต่างชาติอยากรู้ว่าเราสามารถเอาชื่อแฟนเข้าในทะเบียนบ้านได้หรือไม่หรือมีวิธีไหนที่สามารถทำได้ --94.116.222.107 17:52, 8 เมษายน 2553 (ICT) ต้องโอนเป็นสัญชาติไทยเสียก่อน และต้องย้ายมาอาศัยอยู่ในไทย (ตามทะเบียนบ้าน) --octahedron80 17:03, 21 เมษายน 2553 (ICT) ปัจจุบัน ประเทศไทยมีจังหวัด อำเภอ ตำบล ทั้งหมดจำนวนเท่าใด ปัจจุบัน ประเทศไทยมีจังหวัด อำเภอ ตำบล ทั้งหมดจำนวนเท่าใด และอำเภอสุดท้าย(ล่าสุด) คือ อำเภอใด --203.113.18.123 09:36, 9 เมษายน 2553 (ICT) ทราบอย่างเดียวคือ อำเภอล่าสุด ได้แก่ อำเภอกัลยาณิวัฒนา จังหวัดเชียงใหม่ จัดตั้งเมื่อ 26 ธันวาคม พ.ศ. 2552 --octahedron80 18:26, 21 เมษายน 2553 (ICT) อ.กัลยาณิวัฒนาเป็นอำเภอที่ ๘๗๘ ครับ ส่วนจังหวัดมี ๗๕ ไม่นับ กทม.--61.90.230.112 17:21, 3 กรกฎาคม 2553 (ICT) หน้าที่ของบริษัทหลักทรัพย์คืออะไร ประชาชนจะได้รับประโยชน์อะไรจากบริษัทหลักทรัพย์ และธุรกิจจะได้รับประโยชน์อะไรจากบริษัทหลักทรัพย์ --61.7.149.47 15:29, 22 เมษายน 2553 (ICT) บริษัทหลักทรัพย์เป็นนายหน้าค้าหลักทรัพย์ ประชาชนได้รับบริการจากบริษัทหลักทรัพย์เพื่อให้ได้มาซึ่งหลักทรัพย์ที่ต้องการโดยสะดวก ไม่ต้องไปซื้อจากกลุ่มธุรกิจโดยตรง ธุรกิจก็ได้ใช้บริษัทหลักทรัพย์และ/หรือตลาดหลักทรัพย์เป็นช่องทางระดมทุนมาดำเนินกิจการ --taweethaも 17:03, 22 เมษายน 2553 (ICT) ตอนนนี้ไม่มีแขนเทียมใช้เลยจะขอแขนเทียมได้ที่ไหนครับ ผมชื่อนายกฤษณะ พิการแขนขวาขาดใต้ข้อศอกข้างขวาซึ่งตอนนี้มีความต้องการแขนเทียมมากเพราะตอนนี้ไม่มีแขนเทียมใช้เลยจึงอยากจะถามว่าจะขอแขนเทียมได้จากที่ไหนโดยไม่เสียค่าใช้จ่าย กรุณาตอบผมด้วยครับ --125.25.248.230 08:28, 23 เมษายน 2553 (ICT) การใส่แขนเทียมต้องปรึกษาแพทย์นะครับ เพราะแต่ละคนมีสภาวะไม่เหมือนกัน ใช่ว่าจะไปหาซื้อมาใส่เองได้ --octahedron80 01:31, 26 เมษายน 2553 (ICT)
Tibetan noodle in Osaka, |ทุกปา (Thukpa) ก๋วยเตี๋ยวแบบทิเบต churning butter |พระสงฆ์ทิเบตกำลังผสมชาเนย อาหารทิเบตค่อนข้างมีลักษณะแตกต่างจากอาหารของเพื่อนบ้านตั้งแต่มีพืชผลไม่กี่ชนิดที่ปลูกได้ที่ระดับความสูงของทิเบต แม้ว่าบางพื้นที่ในทิเบตมีที่ราบพอที่จะปลูกพืชไร่เช่นข้าว ส้ม กล้วย และเลมอน พืชที่สำคัญที่สุดคือข้าวบาเลย์ แป้งโม่จากข้าวบาร์เลย์คั่วที่เรียก แซมปา (tsampa) เป็นอาหารหลักของทิเบต Balep เป็นขนมปังทิเบตที่รับประทานเป็นอาหารเช้าหรือมื้อกลางวัน ทุกปา (Thukpa)เป็นอาหารที่นิยมบริโภคเป็นอาหารค่ำ ประกอบด้วยก๋วยเตี๋ยวรูปทรงต่าง ๆ คล้ายพาสตา ผักและเนื้อสัตว์ในน้ำซุป อาหารที่เป็นเนื้อสัตว์ส่วนใหญ่เป็น จามรี แพะหรือแกะ ส่วนใหญ่เป็นอาหารแห้งหรือเป็นสตูว์เนื้อกับมันฝรั่งรสเผ็ดร้อน มัสตาร์ดเป็นพืชที่ปลูกได้ในทิเบตจึงใช้ปรุงในอาหารมากของ โยเกิร์ตจากนมจามรี เนยและเนยแข็งแบบทิเบตเป็นอาหารที่รับประทานบ่อยและโยเกิร์ตอย่างดีจะเป็นหน้าเป็นตาของรายการอาหาร นอกจากนี้อาหารแบบทิเบตยังมีการบริโภคในลาดัก สิกขิมและอรุณาจัลประเทศ ในประเทศอินเดีย ชามและช้อนแบบทิเบต อาหารทิเบตอื่น ๆ รวมถึง : Sha Balep - ขนมปังยัดไส้เนื้อวัวปรุงรส korkun Balep - ขนมปังแบนแบบทิเบต โมโม (Momo) - เกี๊ยวแบบทิเบต เท็นทุก (Thenthuk) - น้ำซุปกับก๋วยเตี๋ยวและผักต่าง ๆ ชับตรา - เนื้อผัดกับผักชีฝรั่ง แครอทและพริก เมืองใหญ่ในทิเบตจะมีร้านอาหารที่ให้บริการอาหารจีนเสฉวน อาหารตะวันตกและอาหารลูกผสม เช่นจามรีทอดและมันฝรั่งทอด ร้านอาหารขนาดเล็กที่ให้บริการอาหารทิเบตแบบดั้งเดิมยังคงมีอยู่ในเมืองและชนบท เครื่องดื่ม ห้องครัวแบบทิเบต ชาวทิเบตส่วนใหญ่ดื่มชาเนยจามรีหลายถ้วยในแต่ละวัน ดื่มชาจัสมินบ้างเป็นบางครั้งเครื่องดื่มแอลกอฮอล์รวมถึง ชาง เป็นเบียร์ทำจากข้าวบาร์เลย์ และปินโจโป เป็นไวน์ทำจากข้าว อ้างอิง 'Brick Tea and Tsampa' in Tibetan Marches, pp. 99-104. André Migot. Translated from the French by Peter Fleming, p. 101. (1955). E. P. Dutton & Co. Inc. New York.
ตัวอย่างของปฏิกิริยาเคมีที่มีอัตราการเกิดปฏิกิริยาช้า |การเผาไหม้ - ตัวอย่างของปฏิกิริยาเคมีที่มีอัตราการเกิดปฏิกิริยาเคมีเร็ว อัตราการเกิดปฏิกิริยา ของสารเริ่มต้นหรือผลิตภัณฑ์ในปฏิกิริยาเคมีหนึ่งๆ สามารถนิยามได้โดยการพิจารณาความเร็วในการดำเนินไปของปฏิกิริยาเคมี ตัวอย่างเช่น ปฏิกิริยาออกซิเดชันโลหะเหล็ก (การเกิดสนิมเหล็ก) ภายใต้ชั้นบรรยากาศสามารถเกิดขึ้นช้าและอาจใช้เวลาเป็นปี ในขณะที่ปฏิกิริยาการเผาไหม้ของบิวเทนใช้เวลาไม่กี่วินาที จลนพลศาสตร์เคมี(chemical kinetics) เป็นส่วนหนึ่งของเคมีกายภาพที่ศึกษาถึงอัตราการเกิดปฏิกิริยาเคมี พื้นฐานทางด้านจลนพลศาสตร์ถือเป็นส่วนสำคัญในการศึกษาวิทยาศาสตร์ประยุกต์ในหลายแขนง อาทิเช่น วิศวกรรมเคมี, เอนไซม์วิทยา และวิศวกรรมสิ่งแวดล้อม กฎอัตรา(Rate Law) กฎอัตราเป็นการใช้สมการทางคณิตศาสตร์เพื่ออธิบายความสัมพันธ์ของปริมาณของสารต่ออัตราเร็วในการเกิดปฏิกิริยา กฎอัตราจะแตกต่างกันออกไปสำหรับปฏิกิริยาเคมีหนึ่งๆ สมการทั่วไปที่ใช้อธิบายกฎอัตราสำหรับปฏิกิริยา A + B → C ได้แก่ k แทนค่าคงที่อัตรา A แทนความเข้มข้นของสารเริ่มต้น A ในหน่วยโมลาร์ B แทนความเข้มข้นของสารเริ่มต้น B ในหน่วยโมลาร์ m,n แทนค่าคงที่ใดๆ ที่ทำให้สมการเป็นจริง เรียก m+n ว่าอันดับของปฏิกิริยาเคมี จะเห็นได้ว่าอัตราการเกิดปฏิกิริยาไม่ได้ขึ้นกับสัมประสิทธิ์จำนวนโมลในสมการเคมีแต่อย่างใด ค่า m และ n ที่ใช้ในการคำนวณอัตราการเกิดปฏิกิริยาเคมีสำหรับปฏิกิริยาเคมีหนึ่งๆ สามารถหาได้จากการทดลอง
ตัวละครในเรื่อง สาวน้อยยอดนักสืบ (GOSICK -ゴシック- の登場人物) เนื่องจากเรื่องราวดังกล่าว จะมีตัวละครใหม่ๆเพิ่มขึ้นมาเรื่อยๆ ตามคดีปริศนาที่ตัวละครหลักเข้าไปยุ่งเกี่ยว จึงขอแบ่งตัวละครตามที่ปรากฏในหนังสือนิยาย ตัวละครหลัก ; วิกตอริกา เดอ บลัวส์ (ヴィクトリカ・ド・ブロワ) ให้เสียงโดย ไซโต จิวะ (ดราม่าซีดี) , ยูกิ อาโออิ (อะนิเมะ) ; คุโจว คาซึยะ (久城 一弥) ให้เสียงโดย อิริโนะ มิยุ (ดราม่าซีดี) , เองุจิ ทาคุยะ (อะนิเมะ) ; เกรวิล เดอ บลัวส์ (グレヴィール・ド・ブロワ) ให้เสียงโดย โคยาซุ ทาเคฮิโตะ (ดราม่าซีดี) , คิอุจิ ฮิเดะโนบุ (อะนิเมะ) ; อาวิลล์ แบรดเล่ย์ (アブリル・ブラッドリー) ให้เสียงโดย คาวะคามิ โทโมโกะ (ดราม่าซีดี), ชิทายะ โนริโกะ (อะนิเมะ) ; เซอร์ซิล ลาฟิตต์ (セシル・ラフィット) ให้เสียงโดย โฮริเอะ ยูอิ (ดราม่าซีดี) , คาโนะ ยูอิ (อะนิเมะ) ; โซฟี (ゾフィ) ให้เสียงโดย ทาคาฮาชิ จิอากิ (ดราม่าซีดี) , เนยะ มิจิโกะ (อะนิเมะ) ; อิอัน,เอบัน (イアン、エバン) ให้เสียงโดย เดมุระ ทาคาชิ (อิอัน) / มัทสึโมโตะ โยชิโร่ (เอบัน) (ดราม่าซีดี) ; คลอเดเลีย แกลโล (コルデリア・ギャロ) ให้เสียงโดย ซาวาชิโระ มิยูกิ ; เบรน รอสโก (ブライアンロスコー) ให้เสียงโดย โอกาว่า โทรุ ; จูปิเตอร์ โรเช (ジュピター・ロジェ) ; คุโจว รูริ (久城 瑠璃) ให้เสียงโดย ฮะสึกิ เอริโนะ ; คุโจว ยาสึฮิโระ (久城 泰博) ให้เสียงโดย คิริโมโตะ ทาคุยะ ; คุโจว ยูทากะ (久城 寛) ; มาร์ควิส อัลเบิร์ต เดอ บลัวส์ (アルベール・ド・ブロワ侯爵) ให้เสียงโดย ซึโกว ทาคายูกิ ; จาคัวลีน เดอ ซิกนัวร์ (ジャクリーヌ・ド・シニョレー) ให้เสียงโดย ยูกิโนะ ซัทสึกิ ; มาริออน (マリオン) ให้เสียงโดย คาวาซากิ เอริโกะ คนรับใช้ของ จาคัวลีน ตัวละครในนิยาย GOSICK I ตัวละครในนิยาย GOSICK II ตัวละครในนิยาย GOSICK III ตัวละครในนิยาย GOSICK IV ตัวละครในนิยาย GOSICK V ตัวละครในนิยาย GOSICK VI ตัวละครในนิยาย GOSICK II ตัวละครในนิยาย GOSICKs ส
อันเนอ ฟรังค์ อันเนอลีส มารี 'อันเนอ' ฟรังค์ หรือมักรู้จักในภาษาไทยว่า แอนน์ แฟรงค์ เป็นเด็กหญิงชาวยิว เกิดที่เมืองแฟรงก์เฟิร์ต ประเทศเยอรมนี เธอมีชื่อเสียงโด่งดังในฐานะผู้เขียนบันทึกประจำวันซึ่งต่อมาได้รับการตีพิมพ์เป็นหนังสือ บรรยายเหตุการณ์ขณะหลบซ่อนตัวจากการล่าชาวยิวในประเทศเนเธอร์แลนด์ ระหว่างที่ถูกเยอรมนีเข้าครอบครองในช่วงสงครามโลกครั้งที่สอง ครอบครัวของเธอได้ย้ายไปยังประเทศเนเธอร์แลนด์ในปี พ.ศ. 2476 หลังจากพรรคนาซีเริ่มมีอำนาจ ต่อมาเมื่อกองทัพนาซีเข้ายึดครองเนเธอร์แลนด์ พร้อมกับออกมาตรการควบคุมชาวยิวจำนวนมาก เธอและครอบครัวกับผู้อื่นอีก 4 คนจึงต้องไปหลบซ่อนตัวอยู่ในอาคารสำนักงานในเมืองอัมสเตอร์ดัมของออทโท ฟรังค์ผู้บิดาในห้องลับบนหลังคาตั้งแต่ พ.ศ. 2485 จนถูกหักหลังและถูกนาซีจับเข้าค่ายกักกันในปี พ.ศ. 2487 อันเนอ ฟรังค์เสียชีวิตด้วยโรคไข้รากสาดใหญ่ในเวลาใกล้เคียงกับพี่สาวในค่ายกักกันแบร์เกิน-เบลเซินประมาณเดือนกุมภาพันธ์ หรือมีนาคม พ.ศ. 2488 สมาชิกตระกูลฟรังค์มีผู้รอดชีวิตเพียงคนเดียว คือออทโทผู้เป็นพ่อ เขากลับมาอัมสเตอร์ดัมหลังสงครามสิ้นสุดและได้พบสมุดบันทึกของเธอที่เพื่อนเก็บรักษาไว้ให้ จึงพยายามนำออกตีพิมพ์ในปี พ.ศ. 2490 ใช้ชื่อหนังสือว่า 'Het Achterhuis' หลังจากนั้นมีการแปลจากต้นฉบับภาษาดัตช์ออกไปเป็นภาษาต่าง ๆ มากมาย ฉบับภาษาอังกฤษใช้ชื่อว่า 'The Diary of a Young Girl' ส่วนฉบับแปลภาษาไทยใช้ชื่อว่า 'บันทึกลับของแอนน์ แฟรงค์' (อ่านต่อ...) บทความคัดสรรก่อนหน้านี้: กระซู่ – ดาราจักร – สมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ ที่เก็บถาวร – บทความคัดสรรอื่น ๆ
เหรียญช่วยราชการเขตภายใน มีอักษรย่อว่า ช.ร. เป็นเหรียญที่พระราชทานสำหรับบำเหน็จความชอบในราชการ สร้างขึ้นใน พ.ศ. 2484 ประวัติ พระบาทสมเด็จพระปรเมนทรมหาอานันทมหิดล พระอัฐมรามาธิบดินทร ทรงพระกรุณาโปรดเกล้าฯ ให้สร้างขึ้นเมื่อ พ.ศ. 2484 เพื่อพระราชทานแก่ผู้ที่ได้รับมอบหน้าที่ให้ช่วยเหลือราชการ ทหาร หรือตำรวจ เกี่ยวกับการรบตามคำสั่งของราชการ หรือองค์กรที่ราชการรับรอง ลักษณะ ชนิด เหรียญช่วยราชการเขตภายใน แบ่งเป็น 2 ชนิด คือ เหรียญช่วยราชการภายใน การรบสงครามอินโดจีน เหรียญช่วยราชการภายใน การรบสงครามมหาเอเชียบูรพา ลักษณะ เหรียญช่วยราชการเขตภายใน เป็นเหรียญโลหะรูปกลม ด้านหน้า มีรูปพระมหามงกุฎอยู่เหนือจักร ข้างซ้ายและขวาเป็นรูปปีกนก มีสมอขัดในวงจักร ด้านหลัง มีตัวอีกษรจารึกว่า 'ช่วยราชการเขตภายใน' แพรแถบ แพรแถบย่อ 100x100pxเหรียญช่วยราชการเขตภายใน การรบสงครามอินโดจีน 100x100pxเหรียญช่วยราชการเขตภายใน การรบสงครามมหาเอเชียบูรพา เหรียญช่วยราชการเขตภายในนี้มีแพรแถบสำหรับห้อยสีต่างกัน ตามการรบ ปรากฏอยู่ในพระราชกำหนด เหรียญช่วยราชการเขตภายใน พุทธศักราช 2484 ดังนี้ เหรียญช่วยราชการเขตภายใน การรบสงครามอินโดจีน เป็นสีแดง กว้าง 3.5 เซนติเมตร ตอนกลางของแถบมีริ้วสีขาว กว้าง 5 มิลลิเมตร เหรียญช่วยราชการเขตภายใน การรบสงครามมหาเอเชียบูรพา เป็นสีเขียว กว้าง 3.5 เซนติเมตร ตอนกลางของแถบมีริ้วสีแดง กว้าง 5 มิลลิเมตร ภาพตัวอย่างเหรียญ เหรียญช่วยราชการเขตภายใน การรบสงครามอินโดจีน เหรียญช่วยราชการเขตภายใน การรบสงครามมหาเอเชียบูรพา อ้างอิง เหรียญช่วยราชการเขตภายใน
ต้องการติดต่ออนุญาโตตุลาการ โปรดปฏิบัติตามวิธีการข้างล่าง แต่พึงทราบว่า สิ่งต่าง ๆ ที่ส่งไปมาระหว่างคุณกับ คอต. นั้น จะไม่เป็นความลับเสมอไป คณะอนุญาโตตุลาการ (คอต.) เป็นองค์คณะอันประกอบด้วยผู้ใช้ซึ่งมีอำนาจหน้าที่ดำเนินกระบวนการอนุญาโตตุลาการวิกิพีเดีย ในการนี้ คอต. มีอำนาจทำคำวินิจฉัยที่มีผลผูกพันเพื่อระงับข้อพิพาทระหว่างผู้ใช้ ซึ่งมักเป็นข้อพิพาทด้านพฤติกรรมอันร้ายแรงถึงขนาดที่ชุมชนไม่อาจระงับได้ นโยบายการอนุญาโตตุลาการกำหนดรายละเอียดเกี่ยวกับบทบาทและความรับผิดชอบของ คอต. นอกเหนือไปจากบทบาทของ คอต. ในการระงับข้อพิพาทแล้ว คอต. ยังมีอำนาจอนุญาตให้เข้าถึงการตรวจสอบผู้ใช้ (CheckUser) และการล้างปูม (Oversight) ตลอดจนพิจารณาบางเรื่องซึ่งมีปัจจัยพิเศษ เช่น ความเป็นส่วนตัวที่ไม่พึงเข้าสู่ที่ประชุมสาธารณะ อนุญาโตตุลาการมิได้เป็นทั้งลูกจ้าง เจ้าหน้าที่ และผู้บริหารของมูลนิธิวิมีพีเดีย พวกเขาเป็นผู้ใช้ที่มีใจสมัคร โดยมักเป็นผู้เขียนหรือผู้ดูแลระบบที่มากประสบการณ์ และประชาคมเลือกตั้งมาเพื่อระงับข้อพิพาทอันซับซ้อนหรือควบคุมยากที่อาจเกิดขึ้นได้ในประชาคมเอง และเพื่อกำกับดูแลบางพื้นที่ที่ต้องมีการเข้าถึงข้อมูลส่วนตัว สมาชิก สมาชิกปัจจุบันของ คอต. ระบุไว้ในรายการด้านล่างนี้ (ข้อมูล ณ วันที่ 4 มกราคม พ.ศ. 2559) คอต. ไม่มีประธาน แต่อาจเลือกอนุญาโตตุลาการคนหนึ่งเพื่อประสานงานการทำงานให้เหมาะสมกับเวลา และอนุญาโตตุลาการอาจหรือก็ได้ ในการนี้ ไม่ว่างทำงานนั้น รวมถึง อยู่ระหว่างพักร้อน, มิได้เข้าร่วมในการอนุญาโตตุลาการในช่วงเดือนที่ผ่านมา หรือได้ประกาศว่า ตนไม่อาจใช้วิกิพีเดีย ;อนุญาโตตุลาการทำงานอยู่ ตำแหน่งว่าง ;อนุญาโตตุลาการไม่ว่างทำงาน ไม่มี การติดต่อ คอต. การติดต่อกับ คอต. เช่น เพื่อเสนอข้อหา หรือส่งคำคู่ความต่าง ๆ นั้น ให้กระทำผ่านนายทะเบียน ทั้งนี้ ถ้าเป็นการตั้งกระบวนพิจารณาใหม่ โปรดปฏิบัติตามหลักเกณฑ์ด้วย ตู้พัสดุส่วนตัว ตุลาการบางคนเปิดเผยไปรษณีย์อิเล็กทรอนิกส์ส่วนตัวไว้ (ซึ่งขณะนี้ยังไม่มีผู้ใดเปิดเผย) แต่โดยหลักแล้ว ถ้าเป็นเรื่องเกี่ยวข้องกับกระบวนอนุญาโตตุลาการ ก็ควรติดต่อทางตู้พัสดุทางการมากกว่า
พระแก้วเชียงแสน เป็นพระพุทธรูปแก้วผลึกใส ศิลปะแบบล้านนารุ่นหลัง ราวพุทธศตวรรษที่ 20 หน้าตักกว้าง 6.2 เซนติเมตร สูง 9.15 เซนติเมตร (ไม่รวมฐาน) โดยมีความสำคัญคือเป็นพระแก้วประจำรัชกาลที่ 4 ลักษณะ พระแก้วเชียงแสนเป็นพระพุทธรูปศิลปะแบบล้านนารุ่นหลังราวพุทธศตวรรษที่ 19-20 ขนาดหน้าตักกว้าง 6.2 เซนติเมตร สูงเฉพาะองค์พระ 9.15 เซนติเมตร สูงจากฐานถึงพระรัศมี 15.6 เซนติเมตร สูงจากฐานถึงยอดฉัตร 29.3 เซนติเมตร วัสดุแก้วผลึกใส ฉัตรและฐานเป็นทองคำบุพลอยลงยาราชาวดี พระแก้วเชียงแสนเป็นพระแก้วประจำรัชกาลพระบาทสมเด็จพระจอมเกล้าเจ้าอยู่หัวเป็นพระพุทธรูปประทับนั่งแบบวีราสนะแสดงธยานะมุทรา โดยพระหัตถ์ขวาซ้อนเหนือพระหัตถ์ซ้าย พระพุทธรูปมีพระพักตร์ค่อนข้างกลม พระนลาฏค่อนข้างกว้าง พระขนงโก่ง พระเนตรเหลือบต่ำ พระนาสิกโด่งพระโอษฐ์เรียว พระกรรณยาวพระเศียรประดับด้วยครอบพระเศียรทองคำเม็ดพระศกประดับอัญมณีกับทั้งพระเกตุมาลาเป็นเปลวแหลม องค์พระพุทธรูปครองอุตราสงค์เรียบห่มเฉียงเปิดพระอังสาขวามีสังฆาฏิพาดบนพระอังสาซ้ายยาวจรดพระนาภี อุตราสงค์เรียบไม่มีริ้วเหมือนกับอุตราสงค์ที่ครองอยู่ นอกจากนี้องค์พระพุทธรูปยังทรงสังวาลทองประดับอัญมณีเฉวียงพระอังสาซ้ายอีกด้วย พระพุทธรูปประทับนั่งเหนือฐานปัทมาสน์อันประกอบด้วยแนวกลีบบัวหงายซ้อนกันสองแนวเหนือฐานแข้งสิงห์และผ้าทิพย์ล้วนจำหลักลายกับทั้งประดับอัญมณีหลากสีเป็นเครื่องประดับ พระพุทธรูปองค์นี้มีฉัตรทองคำลายฉลุ 5 ชั้นกางกั้นอยู่เบื้องบนประกอบ พระแก้วประจำรัชกาล พระบาทสมเด็จพระจอมเกล้าเจ้าอยู่หัวทรงยึดถือพระแก้วเชียงแสนเป็นพระแก้วประจำรัชกาล ดังที่พระบาทสมเด็จพระจุลจอมเกล้าเจ้าอยู่หัวทรงพระราชดำรัสว่า จากพระราชดำรัสข้างต้นจึงสรุปได้ว่าพระแก้วประจำรัชกาลพระบาทสมเด็จพระจอมเกล้าเจ้าอยู่หัว คือ พระแก้วเชียงแสนพระองค์นี้ อ้างอิง สีน้ำ ชวนชมศิลป์วิจิตรใต้ร่มโพธฺ์ทอง พระพุทธปฏิมาในพระบรมมหาราชวัง เชียงแสน เชียงแสน เชียงแสน